
Em ber bi 26'ê Sermawez roja pîroz ya Pêşmergê 
Kurdistanê ve diçin ; ew roja ku nîşan û hêmaya 
berxwedan û cangorîtiya pêşmerge ye. Bi vî awayî 
rêz û hurmetê ji cangorîtî û xebat û tekoşîna wan ya 
bi salan digrin, û soz didin ku qet li hember 
dagîrkeran de pişt li pêşmerge wek parêzerê xak û 
nîştimana xwe nekin û amade bin di pêxema azadî û 
rizgariyê de her tim yar û piştevanê pêşmerge bin, û 
her nirxekê bidin. 


Duheftînameyek siyasî, civakî, çandî û hunerî ye ku Partiya Demokrat a Kurdistana Iranê diweşîne www.kurdistanmedia.com/kurdî 


Deftera Siyasî a PDK îranê di 

daxuyaniyekê de: Encama êrîşa 
ser balyozxana Birîtaniyayê bi 
zirara xelkê welat e 

R; 2 


PDK îranê di rê û resma 

bi axê spartina “Danielle 
Mitterrand" de beşdarî kir 

R: 5 


Di heyama salekê de, 

1200 kesî li parêzgeha îlamê 
de xwe kuştin 


R: 6 


Bahoza helwêstên cîhanî, 

rejîmê heyrîmayî hişt 

Êrîşa bo ser balyozxaneya Birîtanya bê bersiv nema 

Roja 29'Çiriya Paşîn a 2011'an, mj ** 

hinek kesên nerazî êrîş kirin ser MÊWwwTft, 

Balyozxaneya Birîtanyayê li Tehranê, 
ku vê kiryarê mehkûmiyetên cîhanî li 
dû xwe re hebûn. 

Barak Obama, Serokkomarê 
Amerîkayê ragehand ku rejîma îranê bi 
birêvebirina biryarên navnetewî, divêt 
êrîşkeran bide destê yasayê, û Koşka Sipî 
jî di biryarnameyekê de ew êrîş mehkûm 
kir. Dîvîd Kamiron, Serokwezîrê 
Birîtanyayê jî ragehand ku neşiyaniya 
dewleta îranê di warê parastina 
Balyozxaneya Birîtanyayê, cihê 
şermezariyê ye, û li gorî yasaya 
navnetewî û Konvansiyûna Vîenê, 
dewleta îranê di warê parastina 
Balyozxane û dîplomatan berpirsyar e. konseya Ewlekariya "NY”û Yekîtiya Ewropayê jî êrîş bo ser Balyozxaneya 
Birîtanyayê mehkûm kirin. Lê ji aliyek din ve Larîcanî, Serokê Meclisa Şêvra Îslamî a îranê, piştevaniya xwe li êrîşa 
hejmarek xwendekaran bo ser Balyozxaneya Birîtanyayê nîşan da, û ragehand ku kiryara bilez a Konseya Ewlekariya 
"NY” di pêwendî li gel mehkûmkirina êrîşa neraziyan bo ser Balyozxaneya Birîtanyayê, bi armanca veşartina cinayetên 
Amerîka û Birîtanyayê bûye. Rayedarên îranê dibêjin ji qesta êrîşkeran haydar nebûne û hewlên Polîsan jî bo pêşgirî ji 
vê êrîşê bê akam maye. 

Pêwendiyên îran û Birîtanyayê di vê heftiyê de piştî tehrîmên li dijî îranê ji aliyê Birîtanyayê ve tevlîhev bû û Meclisa 
îranê asta oêwendivên wî welatî tev birîtanvavê heva asta kardar nizim kiribû. 



Mîtran hevala 
rojên 

tengaviyê bû 


Şehab Xalidî 


Sûriyê: Me bo bersiva erênî 
şert û merc hene 

Sûriyê ragehand ku me şert û merc bo qebûlkirina 
daxwazên Yekîtiya Ereb hene 

Berdevkê Wezareta Karê Derve a Sûriyê, Cehad Muqedesî 
roja 13'ê Sermawezê ragehand ku Welîd Moelim wezîrê karê 
dereve ê wî welatî bersiva erênî daye Yekîtiya Ereb, û 
nameyek ji Nebîl Elerebî serokê Yekîtiya Ereb re şandiye, lê 
bi wan ragehandiye ku em daxwazkarê pêkanîna hinek 
goherînan di paketa pêşniyarî ya Yekîtiya Ereb dene. 

22 endamên Yekîtiya Ereb pêştir ji Sûriyê daxwaz kiribûn 
ku heya çarê Sermawezê li derbarê şandina heyete 500 kesî ji 
çavdêrên Yekîtiya Ereb bo Sûriyê amadeyiya xwe ragehîne. Lê 
piştî vê ku Sûriyê bersiva Erênî neda wan, li şeşê Sermawezê 
de yekîtiya Ereb tehrîmên herî tund bi ser Sûriyê de sepandin. 

Roja 12'ê Sermawezê jî seranên vê yekîtiyê li Qeterê li hev 
civiyan û biryar dan ku sefera 19 berpirsiyarên payebilind ên 
wî welatî ku birayê Beşar Esed wate Mahir Esed jî di nav de bû 
bo welatên endam di vê yekîtiyê de qedexe bikin. 




Lion Paneta: 

kendaw ji me re xeta Sor e 

Lion Paneta wezîrê parastina Amerîka 
ragehandiye ku pêkanîna her arîşeyekê di 
warê hatûçûna di nav Kendavê ji Amerîkayê 
ve xeta sor e. 

Wezîrê Parastina Amerîkayê lion Paneta 
ragehand ku " îran gefek micid ji me û tewaya 
welatên cîhanê re ye". 

Wî tevî îşarekirina bi programa navikî a îranê 
got: "Tu gefek bi qasî îraneke xwedî çeka etomî 
li Rojhilata Navîn de bi tehluke nine". 

Wî herweha ragehand ku Barak Obama 
serkomarê Amerîkayê qet vebijêrka êrîşa leşkerî 
bo ser îranê ret nekiriye, lê ji bo her êrîşekê 
gotûbêj û nirxandin hewce ye. 


Koça dawiyê ya Daniyel Mîtran 
dosta dêrîn û kevnar a gelê Kurd û ... 

R: 5 


Hikûmeta 

mesebî, 

çavkaniya 
eslî a tund û 
tujiye 

Rêbwar Fanî 


STOP 

VIOLENCE 

ACAINST 

WOMEN 



Bi giştî du cure tundûtûjî hene, 
tund û tûjiyên derûnî û fîzîkî... 

Hevpeyvîn li 

gel Elî 
Munezemî 


Hevpeyvîn: Rehîm Reşîdî 


Elî Munezemî: Dema ku xweseriya 
siyasî û biryardanê nemîne, êdî 
beşên din ên hizrên Dr. Qasimlo bê 
naverok dimînin... 

Hejmar 172, 6'ê Çileya Pêşîn 2011 

Daxuyaniya Deftera Siyasî a PDK îranê di pêwendî li gel êrîşa ser Balyozxaneya Birîtanya 


Piştî nîvroya roja Sêşemî, 29'ê Çiriya Paşîn a 2011'an, 
Balyozxaneya Birîtanya navenda dîplomatîk a wî welatî li 
Tehranê helkevtî li şeqama Firdewsî û Navenda Çandî a 
Birîtanyayê li baxê Qulhek, ketin ber êrîşa dehan kes ji 
kirêgirtiyên rejîma Komara Îslamî a îranê û bi bikaranîna 
kutkul mulutuf û keviran, piştî şikandina derî û 
pencereyên wê Balyozxaneyê, dest bi ser gişt beşên wê 
de girtin û xêncî 


Lixwedanek siyasî 


Selîm Zencîrî 


Êrîşa ser balyozxaneya Birîtaniya li Tehranê ji 
aliyê besîciyan ve, mijarek herî germ di asta 
navnetewî de ye ku rojeva siyasî a cîhanê dagirtiye. 
Kiryarek nemirovî ku li dijî hemû yasa û pirensîpên 
dîplomatîk ên cîhanê ye. Kiryarek ku hêj tesîr û 
kartêkeriyên nerênî ên dagîrkirinek hevşêwe li dor 
balyozxaneya Amerîka li destpêka şoreşa gelên îranê 
de li ser îranê bi dawî nebûye û xelkê îranê jî, hêj ji 
baca wê rûreşiya karbidestên rejîmê rizgar nebibûn 
ku tawanek din li ser hesaba xelkê îranê lê bi destê 
qirêjxor û besîciyan ve encam dan ku bêguman vê 
carê nirx û bedela wê dê hîna zêdetir û berfirehtir 
bike. 

Lewma ew kiryara mirar, berevajî îdeayên rejîmê, 
biryarek îhsasî û xwerisk nebûye, belkî biryarek tam 
darêtî û çavkanî girtî ji nirxandina rewşa deverê û 
dijkiryarek li hember gefên li ser xwe li vê gava hesas 
de ye. Wêneyên pasdarên ser bi hêza Quds jî bi başî vê 
yekê didin selimandin. Herweha piştewaniya eşkere a 
serokê meclîsê, Elî larîcanî ji êrîşê ku bû sedem 
balyozê Birîtanya rasterast wî tometbar bi êrîşê bike 
û herweha bêdengiya watedar a xamineyî jî bi başî 
pilana darêtî a rejîmê nîşan didin. Çunku Besîc niha 
çiqek ji hêza ciwanan a Spaha pasdaran e û çend rojan 
berî bûyerê, him pilana zêdekirina bûtceya wê li 
meclîsê de hat pesend kirin, him jî Xamineyî li 
rûniştinek xwe bi wan re çirayê kesk ji wan re bona 
tirsandin, hovêtî û gelek karên din nîşan da. Li rastî de 
ew êrîş, peyam û meremek siyasî bû ji hêla têhniyên 
desthilatê û tarîperestên Komara Îslamî li dor 
ceribandina rojavayiyan, bêpûte nîşandana gef û 
givaşên wan û herweha kêmkirina zextên li ser 
desthilata Sûriyê bû. 

Çunku ew bûyer rast li demekê de qewimî ku 
Desethilatdariya Beşar Esed, hevalbendê cînayetkar ê 
rejîma îranê ji ber serkut û komkujiya azadîxwazên 
Sûriyê li bin givaşên zêde û herweha li nîşangeya 
rojavayiyan de ye bona xatirxwastinê. 


Ji hêla din ve jî Komara Îslamî dizane ku Ewropa û 
Amerîka hemû hewlên xwe xistine kar da ku pêşiya 
pirogramên navikî û armancên leşkiriye wê bigrin ku 
ji riya givaştinên siyasî û aborî ve zêdetir dixuye. 

Ya şûndatir jî rejîm dizane ku piştî rejîma Beşar 
Esed dor digehe wê, lewma li rastî de êrîşê li vê rewşê 
bi baştirîn berevanî û xweparastin dizane. Ew wusa 
texmîn dike ku cîhana azad li du cemseran de nikare 
şer û siyaseta xwe li dijî wan pêş bixîne, lê ew texmîna 
wan şaş derket û helwest û bersivek bilez, eşkere, 
hevaheng û rijd a ewropî û Amerîkiyan pêşdîtin û 
texmîna wan kire bulqa ser avê û ew şok kirin. 

Kiryara han hezîne û bedelek zaf a siyasî, 
dîplomatîk û aborî bo rejîmê li pey xwe re anî ku 
bazneya wê hêj dê berfirehtir be. Serbarê 
mehkûmiyeta cîhanî a rejîmê, gerra nû a boykotên YE 
û Senaya DYA li dor banka nawendî, vekişîna balyozên 
çend welatan ji îranê, daxistina balyozxaneya îranê li 
Londonê û ...hwd ji encamên wê bêpirensîpiya rejîmê 
ne. Bêşik vê kirîza dîplomatîk a rejîmê kûrtir û li warê 
siyasî de jî zêdetir îzole bike. Li biyavê aborî de jî zêde 
tengav bûye û tesîra wê pirr zêde dixuye, Bêşik wê 
bibe destpêka qonaxek nûtir ya kûrkirina kirîz û 
îzoletirkirina îranê. Bi awayek din şêweyek e ji 
lixwedanê. 



gihandina zirar û ziyanan bi vê navendê komek 
belgeyên taybet bi wê Balyozxaneyê şewitandin yan 
jî zewt kirin. Eva di halekê de rû da ku li gor 
yasayên navnetewî û Konvansiyona Vîyenê, 
parastina wan cihan li stûyê desthilata Komara 
Îslamî de ye, lê hêzên Întizamî ên wê rejîmê ku di 
tepeseriyên xelkê îranê de ceribandinek zaf û 
desthilatek tewaw hene, li hemberî vê kiryara bêkêr 


de riftarek xemsarane ji xwe nîşan dan. Ev kiryara 
li dijî Balyozxaneya Birîtanya li Tehranê dijî orfên 
dîplomatîk û mesûniyetên dîplomatan e, û bi tu 
awayekê nikare hilgirê pasawan be. 

PDK îranê bi liberçavgirtina yasayên 
navnetewî û orfa dîplomatîk û nerewabûna vê 
kiryarê, êrîş bo ser Balyozxaneya Birîtanyayê li 
Tehranê mehkûm dike û di refên wan kiryarên 
nedurust û neberpirsane dadinê, ku encamdana 
wan bo Komara Îslamî a îranê bûye kiryarek asayî 
û akama wan bi zirara xelkê îranê bidawî tê. 

Partiya Demokrat a Kurdistana îranê 
Deftera Siyasî 
30.11.201'an a Zayînî 
09.09.1390'an a Rojî 

Daxuyaniya Deftera Siyasî a PDK îranê bi hinceta koça dawî a "Danielle Mitterand 


Mixabin em hatin agehdarkirin ku roja Sêşemî, 
22'ê Çiriya Paşîn a 2011'an, "Danielle "Mitterand", 
xanima yekem a berê ya Firansayê, Seroka Binyada 
“Firans Lîberte” û hevjîna “Firansoa Mîterrand" 
Serkomarê berê yê Firansayê koça dawî kir. 

"Danielle Mitterand” yek ji wan jinên xebatkar 
bû ku li dema şerrê duyem yê Cîhanî, di refên 
berxwedaniya li hember 

dagîrkeriyê de beşdarî kir û piştre bi xurtî dest 
bi karên xêrxwazî û hevkariya lêqewmiyan kir. 
Hesta dilsojî û piştevanîkirin ji pirsa Kurd li hemû 
parçeyên Kurdistanê, "Danielle Mitterand” xiste nav 
dilê Kurdan de, û heta di wî warî de ew weke dayîka 
Kurdan dihat binavkirin. Nêzîkî û qutnebûna 
têkiliyên wê xatûna birêz, li gel PDK îranê bo hemû 
aliyekê xuya bû, û ew weke endameke malbata PDK 
îranê dihat xuyakirin. 

"Danielle Mitterand”, bi kiryar û bi awayek 
çalakane berevanî ji mafê mirovan, beramberî, 
wekhevî, pêragihîştin bi rewşa zarokan û çareseriya 
komek pirsên civakî û siyasî ên din dikir. 

Ji destçûna kesayetiyeke weha mirovhez û 
dosteke nêzîk a netewa Kurd bo hemû mirovhez, 
azadîxwaz û edaletperweran xesarek mezin tê 



hejmar. 

PDK îranê bo ji destdana dosteke nêzîk a xwe, û 
piştevanê lêqewmiyan û azadîxwazan xembar e, û 
xem û kesera xwe di vê pêwendiyê de radigihîne û 
sersaxiyê dide kes û kar û dostan, û hevxemiya xwe 
bi saziya Firans Lîberte re parve dike. 


Riha wê şad û riya xizmet û xêrxwaziyên wê 
berdewam be 


Partiya Demokrat a Kurdistana îranê 
Deftera Siyasî 

22'ê Çiriya Paşîn a 2011'an a Zayîzî 
l'ê Sermaweza 1390'an a Rojî 


Şiroveyek hewce 



Di wan rojên dawiyê de û li malperek înternêtî de 
gotûbêjek bilav bû ku li 12'ê Reşemeya sala 1389'ê 
de Navendên Belgeyên Mafên Mirovan a îranê li gel 
Benîsedir serkomarê pêşîn ê îranê encam daye. 

Di vê hevpeyvînê de ku li derbarê îdama xortên 
neteweya Kurd li îranê ji aliyê Hikumeta îslamiya 
îranê ve li salên 1357 û 1358'ê de ye, Benî Sedir wek 
serkomarê wê demê yê îranê û fermanderê giştî ê 
hêzên çekdare îranê, Ayetullah Xelxalî serokê bi nav 
dadgehên taze avabûyî ên înqilaba Îslamî wek 
berpirsê wan cînayet û binpêkariyên mafê mirovan li 
herêmên Kurdakincî ên Kurdistana îranê de dide 


nasin. 

Benî Sedir her di vê hevpeyvînê de ret dike ku wê 
demê rawêjkarê Xomênî bibe û bi awayekê bas ji 
deshilata bê qas ya Xomênî dike ku bi gotina wî, her li 
çarçoveya vê deshilata xwe ya reha de bû ku Xomênî 
biryara Cîhadê bi dijî Gelê Kurd li 28'ê Gerlawêja sala 
1358'ê de derkir, ku bi gotina wî, wê demê ew bixwe 
bi tu awayî aghedarî vê biryarê nebûye, yan jî wek 
serkomar, yan fermanderê giştî ê hazên çekdar rawêj 
û hemşêvrî pêre nehatiye kirin. Evne di rastî de ji 
wan pirs û basan in ku pêwendî bi rewşa wê demê ya 
Benî Sedir û têkiliyên wê bi Xomênî re hene, lewra 
em nikarin li vir de tu tiştî bibêjin. Lê ya ku li vir de 
cihê bas û rohnkirinê ye, ew e ku BenîSedir li du 
cihan de qala vê çendê dike ku "Şêvra înqilab, 
otonomî ji Kurdistanê re pesend kiribû û min jî du 
caran ew yek ragehandibû, carekê li Tehranê û carekê 


jî li Ehwazê de, lewra êdî domandina şer bê wate 
bû”, lê ewan şer domandin, lewra wan selimandin 
ku daxwaza Otonomiyê tenê hêcet bû?!. 

Di vê derheqê de hêjayî basê ye ku Benî Sedir 
wê demê li hember pirsa Kurd û Otonomiyê de, bi 
daneberheva di gel karbidestên din ên rejîma îranê 
boçûna xwe û niyetpakiya taybet bi xwe hebû û 
piştî wê jî di çarçoveya "Şêvra Millî ya 
Moqawimetê” de, gelaleya otonomiyê ji Kurdistanê 
re mor kiribû. 

Lê eva ku îdia dike "Şêvra înqilab”ê otonomî ji 
Kurdistanê re pesend kiribû, di rastî de ne weha ye, 
jiber ku Şêvra înqilab qet bi awayek fermî otonomî 
ji Kurdistanê re pesend nekir, belku tenê yek, yan 
du carî ew jî tenê wek qise ji zarê yek du berpirsên 
rejîma îranê ve hate bilavkirin ku otonomiya Îslamî 
bi Kurdistanê bihê dan. 

Heta her li bersiva wan deng û basên ku hebûn 
de jî, Dr. Qasimlo wek sekreterê wê demê ê PDKÎ li 
mîtîngeke giştî li gorepana Qazî Mihemed ya bajarê 
Mehabadê û li ser balkona fermandariya wî bajarî 
ragehand ku basek weha heye ku otonomiya Îslamî 
bi Kurdistanê bihê dayîn. Em bi li berçavgirtina vê 
ku %80 ji xelkê Kurdistanê mosilman in, em 
pêşwaziyê ji vê otonomiyê dikin û ya ku ji me re 
pirr girîng e naweroka vê otonimiyê ye. Di vê 
derheqê de hekî heta rojnameyekê jî wê demê 
tiştek nivîsandibe, tenê li ser bingeha propagende û 
deng û basan bûye, hekî ne bi awayek fermî 
derbarê pesendkirina otonomioyê ji aliyê Şêvra 
înqilab ve, ne bi bîr û raya giştî, û ne jî bi heyeta 
nûneratiya Kurd li Kurdistana îranê nehatiye 
ragehandin û belgeyek Şêvra înqilab ya wê demê jî 
ne li ber dest de ye ku pesendkiriyek bi vî awayî 
bide selimandin. 

Hesen Şerefî 
Peyvdarê PDK îranê 
04.09.1390 
25.11.2011 



















Siyasl 


Agirî B 



Li ser şopa Xumeynî 



Ebdulla Hicab 

32 sal piştî destbiserdegirtina 
Balyozxaneya DYA li Tehranê ji aliyê 
Besîciyên girêdayî bi rêbaza Xumeynî ve, 
dubare komek Besîciyan her bi heman 
mebestê hêrişî Balyozxaneya Brîtaniya li 
Tehranê kirin. Ji wê dmê ve heya niha cîhan 
gelek guherîn bi ser de hat, lê îran her li ciyê 
xwe ma. Xumeynî bi wîjdanek tije fermanên 
mirovkujiyê, şerxwazî, alozî û nefreta gelên 
îranê serî danî u Xameneyî ciyê wî girt. 
Xameneyî ji sîstema Wilayetê Feqîh re 
Komara Îslamî ber bi Wilayeta Mutleqe ya 
Feqîh bir ku tê mana ya dîktatoriya bê merce 
serokek olî. Bi wê pêgavê re, wî hemû warên 
siyasî, kultûrî, leşkerî, abûrî, dînî û heta civakî 
bi riyên cuda bi xwe û dezgeha birêveberiya 
xwe ve girê dan. 

Bi kiryar, Xameneyî hemû xerabî û 
hişkeroiyên Xumeynî berdewam kirin û 
kultûra xwe ya Besîcî ku girêdayî tu qayde û 
dirarên yasayî an pîvan û edetên 
navneteweyî nîne ji kultûra reşe Xumeynî 
zêde kir. Ji ber deselata bê sînûre Xameneyî bi 
ser aliyên siyasî, abûrî û leşkerî û hemû 
emrazên deselatê de, ev berpirsyarê hemû 
bûyer û reftarên rêjîmê ye. Bêy ferman an erê 
kirina wî sîstema siyasiye îranê û alîgir û 
grupen pê ve girêdayî tu karekî nakin. Hêrişa 
bo ser Balyozxaneya Birîtaniya pêwîste bi wî 
çavî bê temaşe kirin û di wê çarçoveyê de 
were nirxandin. 

Nîşaneyên ku diselimînin hem hêrişa wê 
demê û hem ya niha bi pilan û li gor daxwaza 
rêberên Komara Îslamî hatine encam dan 
pirin. Tenê hin aliyên hevbeşe her du hêrişan 
têrê dikin ku destên li pişt wan hêrişan 
eşkere bin; 

Her du hêriş piştî demek dirêj 
amadekariya zemîneya zêhnî, propagendeyek 
berfirehe li dijî welatên Rojava, wê demê li 
dijî Amerîka u niha jî li dijî Brîtaniya pêk 
hatin. Hêrişa li dijî Balyozxaneya Brîtaniya 
tenê çend rojan piştî biryara Parlemanê ji bo 
kêmkirina pêwendiyan bi Ingilstanê re pêk 
hat. Ji bo ku ev biryar bi lez were bi cî kirin, 


rêjîmê pêwîstî bi bûyerek bi wî rengî hebû. 

Li dema her du hêrişan nakokiyên 
navxweye deselatdaran bi awayekê berfireh 
bûbû ku her du balên dijber amade bûn û niha 
jî amade ne ji bo şikandina reqîbên xwe, ya ku 
li destê wan tê bikin. Wê demê besîyiyên ku nû 
dibûne hêz û zankoy kiribûn yek ji binkeyên 
karê xwe, bi pêşengiya melayê tundrev 
Muhemed Mûsewî Xueynîha pêwîst dizanîn li 
hember Dewleta Berwext ya Mehdî Bazergan û 
wezîrê derveye demê Ibrahim Yezdî de ku 
alîgirê pêwendiyan bi Amerîkayê re bûn, 
dixwestin rêbazek cuda bimeşînin. 

Ji bo ku ew rêbaz bê nas kirin û bibe hêz 
pêwîstiya wan bi piştgiriya Xumeynî û bûyerek 
weke ya girtina Balyozxaneya Amerîka hebû. 
îrorojê, di gel ku cudaiyek zêde li navbera 
birêveberên dezgea siyaseta derveye Komara 
Îslamî û beşên dine deselatê de nebe jî, lê 
rêzbendiyên dijber ku xwe ji hilbijartina kera 
tê ya parlemanê re amade dikin bi hemû 
awayan li hember hev sekinîne û ji bo hev 
arîşeyan çê dikin. Her çend bikerê hêrişa li ser 
Balyozxaneya Brîtaniya besîciyên ku pitir 
grêdayî enya ku xwe bi «Usûlgera» dinasîne û 
serokê Parlemana Komara Îslamî Alî Larîcanî 
yek ji endamên wê ye bûn, lê dûyê wî agirî wê 
here çavên Ehmedînijad û grûpa ku rêjîm wan 
bi «Taxima Lader» dinasîne. 

Her du hêriş li ser navê xwendekaran, lê ji 
aliyê mîlîtsên Besîc ve pêk hatin ku pir 
girêdaiyê rêberê olî û grûpên şerxwaze Sipahê 
Pasdaran in. Besîca xwendekaran wê demê 
bingeha damezirandin û birêveberiya mîlîtsên 
besîc û hêza supahê Pasdaran bû. Niha jî ew 
der bûye bingeha sereke bo endamgirtina 
Sipahê Quds ku hemû operasyon û 
pilansaziyên arîşeyên derveyî welat birêve 
dibe. 

Di her du hêrişan de sembol û serweriya 
welatê ku ketî ber hêrişê bû armanc. Wê demê 
bêrêzî li hember sembol û nîşaneyên serweriya 
neteweiya Amerîka hatin kirin. Vê carê her bi 
heman şeklî Ingilistan bû hedef. Ji arşîv û 
belgenameyên giringe Balyozxaneyê re bigre 
heya sembolên kultûrî û neteweiye welat, her 
tişt kete bin lingên bersîciyan û bêhurmetî jê re 
hate kirin. Lê beşdarên her du hêrişan bi 
awayek pisporane hatibûn perwerde û amade 
kirin. Lewma berewajiyê bûyerên ku li piraniya 
serhildanên xweser û bê pilan têne pêş, weke 
dizî û talan bi mebesta taybetî û ji xswe re, 
beşdarên çi ji wan hêrişan li pey hindê nebûn 
ku ji bo xwe tiştekê bidizin. Tiştên hatî dizîn an 

emrazên elektronîk û xezaneyên belgeyan in 
an jî sembol û nirxên wan welatan weke 
wêne û alavên sembolîk. 

Paşbûyerên her du hêrişan hate maneya 
danîna rêbazek cuda li pêwendiyên îranê bi 
cîhana derve re. Wê demê rêbaza siyaseta 
derveye îranê hate guherîn û dijberî bi 
Amerîka re bû bingeha siyaseta derve. Vê 
carê ew dijberî pitir hate xurt kirin û îranê 
her piştî wê hêrişê dubare berê xwe da 
hevpeymanên weke Koreya Bakûr,, Rûsiye û 
Sûriye. Ji bo razîkirina Rûsya, sîganelên xurt 
kirina pêwendiyên bazerganî hatin şandin. Ji 
bo bêdeng kirina dijberiya li hember Beşar 
Esed li Sûriyê soza avakirina 50 hezar 
xaniyan ji xelkê Sûriyê re hate dan. Lê ji her 
duyan giringtir xurtkirina dostaniya bi 
Koreya Bakûr re bû. Cîgirê Ahmedî Nijad bo 
karên Navneteweyî Alî Saidlû, li hevdîtina 
xwe ya bi Balyozê Koreya Bakûr li Tehranê, 
Jon In Çul re ev agadar kiriye ku îran dixwaze 
pêwendiyên xwe yên siyasî, abûrî û kultûrî bi 
wî welatî re hê xurttir bike. Bi liberçav girtina 
giringiya pêwendiyên her du welatan ji bo 
bipêşxistina projeya Navokiye îranê, ev 
pêgava dawiyê giringiya xwe heye. 

Bûyera sala 1979 bi xwe re qeyrana 
rehîneyan anî ku tê de 52 xebatkarên 
Balyozxaneya Amerîka 444 rojan girtî man û 
Amerîkayê ji bo rizgar kirina wan pilanek 
leşkerî amade kir ku tê de ser nekt. Bûyera 
îsal eger nebe sedema pilanek leşkerî, her 
nebe wê Komara Îslamî pitir di asta 
navneteweyî de bixe astengiyan. Weke 
dibêjin; «Rivî bi xwe nediçû kunê, alaşek jî bi 
dêla xwe ve girê dida». 

Balkêş bû ku di êrişa bo ser Balyozxaneya 
Îngilîs, Besîciyan biryar dabûn ku heya 
fermandarê wan yê sereke, anî Alî Xameneyî 
fermanê nede, ev ji bîna û hewşeya 
Balyozxaneyê dernakevin. Daxwaziya wan di 
demekê de bû ku ewan wêneyên fermandarê 
Qerargeha Quds ku berpirsyarê pilansaziya 
zêdegavî û karên terorîstiya Komara Îslamî li 
derveyî welate bi dest girtibûn. Bi wateyek 
zelal mebesta Xameneyî û Besîciyan ev bû ku 
êdî dema hesabxwestinê hatiye û ew ji bo şer 
amadekariyan dikin. 

Ne maqûle ku şiltaxî û ajaweyên ku 
Besîciyên li ser navê xwendekaran li dijî 
Balyozxaneya Brîtaniya li Tehranê pêk anîn, 
hema dijkiryarek ji xwe ve û bê pilan be. Ev 
demek dirêje ku hemû serok û serkirdeyên 
Komara Îslamî,ji Weliyê Feqîh ve bigre heya 
serokê Parlemanê, serokê Meclisa Bijardeyan 
(Xubregan), Immam Cumeyên bajarên mezin 
û bi kurtî hemû ayetullah û nîvayetullahan 
hema çavên xwe girtine û devê xwe vekirine. 
Lewma guman nîne ku helwêst û tundajoiyên 
Besîciyan raste rast bi wan helwêstan ve 
girêdayî ne. 

Ew hêrişa derveyî usûl û edetên 
dîplomatîk ji bêmesûliyetiya Komara Îslamî 
bi der, bêrêziyek li hember wan destkevt û 
pîvanan e ku piştî sedan sal pêwendiyên 
navneteweyî di navbera welatan de çêbûne. 

Bi binpê kirina wan pîvana re îran 
meşrûiyetê dide zêdegavî û rêbazên şer û 
şiltaxiya navneteweyî. Xuya ye ku hewayê 
şer li serê ayetullahan daye. Hêrişa bo ser 
Mala Birîtaniya li Tehranê, serkêşiya komara 
Îslamî ji grûpên şerxwaz û tundajo re, pilana 
xwe pir çik kirina atomî, berdewam kirina 
girtin û kuştina rexnegirên xwe, tundtir 
kirina tundutîjiya li hember gelên îranê û 
îdeolojiya kîn û nefretreşîn a Komara Îslamî, 
îranê ber bi qederek hê reştir ve dibe. 

Qonaxek hestiyar û derfetek zêrîn 



mfci *.’ît 



Selîm Zencîrî 


Wa neh meh bi ser yekem 
pirîşk û çeqmaxa şoreşê li Sûriyê 
de (15'ê Adaraê) derbas bûn. 
Rejîmê serbarê meşandina tund û 
tujî û hovêtiyan, ne tenê nekarî 
xwenîşandan û serhildana 
azadîxwazane a xelkê lawaz û 
bitemirîne, belkî rewatiya xwe ya 
mayî jî bire bin pirsiyarê û şoreşa 
li dijî xwe girseyîtir û xurttir kir. 
Berdewamiya neraziyan li şeqam 
û qada xebata aştîxwazane de, 
rejîm tengav û ber bi rûyê 
qonaxek nû, hestiyar û 
çarenivîssaz li jiyana siyasî a wê 
de kirine. 

Jordeçûna hejmara goriyên 
destê rejîmê ku heya niha kuştina 
4000 kesan (ku li nav de 260 
zarok dixuyin} pê re bûye, dîwarê 
bêdengiya civata navnetewî 
şikand û bûye sedem ku zext û 
givaşên li ser zêdetir û bazneya 
boykotan jî li dijî tengtir bibe. 

Bi taybetî Komkara Erebî rolek 


ber bi çav li piştewanî kirina 
serhildêran û givaş xistine ser 
rejîma Beis de lîst û heya niha 
xincî hilawîstina endametiya 
Sûriyê, çend baykotên siyasî û 
aborî jî bi ser rejîma Esed de 
sepandine. 

Herweha her yek ji Turkiye, YE 
û DYA'ê jî bi cuda serbarê 
mehkûmkirina kiryarên dijî 
mirovî ên rejîmê, komek dorpêç jî 
bi ser de sepandine, lê tu yek ji 
wan heya niha bal rejîmê ve bi cidî 
nehatine wergirtin yan nekarîne ji 
îradeya wê bona dest hilgirtin ji 
desthilatê û sekinandina serkutê 
lawaz bike. 

Berevaj derketiye ku Beşar jî 
her wekî hemkûfên dîktatore xwe 
ji lojîka aştî û hêza hesinî û 
îradeya bihêz û bêdawiya şeqamê 
tê nagihîje û jêve ye ku bi 
xwîrijandin, gef û çavsoriyan ve 
dikare kuntirola rewşê bike û xwe 
ji vê bahozêê rizgar bike, lê bêhay 
ji wê ku mijûlê hilkulîna qebrê 
xwe bi destê xwe ye. Lewma 
hejmarên berevaj yên nemana 
rejîmê dest pê kirine û zû yan 
dereng dê bidawî be, vêca bi çi 
metod û sernaryoyekê, carê 
nexuya ye. 

Ya girîng li vir de, Sûriyeya 
pêşerojê, alternatîv û cihgirê vê 
sîstemê ye ku carê nerohn û cihê 
nîgeraniyê ye. Çunku Be'isîzm û 


perwerdeya hizrî a wê li heyamê 
40- 50 salan de fersend û mecala 
xebatek rastîn û micid li qada 
siyasî de ji hemû hêzan standibû û 
tovê bêbaweriyê li nava alî û 
pêkhateyan de reşandibû ku 
berhema wê niha derdikewe ku 
bûye bi astenga sereke û micid. 

Li encama wê siyasetê de heya 
niha jî li gel be, opozîsyonek 
yekgirtî û bihêz ku bikare 
nûneratî û bersivderê xwast û 
daxwazên hemû tex û qat û 
pêkhateyên netewî, ayînî û mesebî 
ên Sûriye be, li rojevê de nine û 
em dibînin ku opozîsyonek ne li 
ser hev û ne hevgirtî heye ku bi 
ser çend alî yan eniyan de parve 
bûne: 

Yekem, Civata Nîştimanî a 
Sûriyê ye ku li derve de pêk hatiye 
û îxwan E1 Muslimîn rola sereke 
têde dilîzin ku ji aliyê Dr. Burhan 
Xelyon ve tê serokatî kirin. Civata 
han piştgiriya şoreşê û daxwaza 
hiloşandina rejîmê ji riya 
desttêwerdana derekî bi taybetî 
Turkiyê ve dikin, çunku zêde ji 
aliyê Turkiyê ve tên piştgirîkirin. 
Herweha çend kesatiyên serbixwe 
ên kurd û herweha du aliyên 
siyasî yên kurd jî têde beşdarin. 

Duyem, Desteya Hevahengî 
(Heyeta Tensîq) e ku li hundurê 
Sûriyayê de pêk hatiye û Hesen 
Ebdul Ezîm serokatiya wê dike. 

Ew ji hêla çend partên çepî, 
komek kesatiyên xweser û 
herweha aliyê kurdî ê bi navê 
PYD'ê ve tê birêvebirin. Ew 
reformê li çarçoveya rejîmê de 
dixwazin. 

Sêyem, Kongireya Nîştimanî a 
Kurde ku zortirîn aliyên siyasî ên 
kurdî (11 partî), hejmarek 
kesatiyên xweser û ciwanên 
şoreşê ji xwe digre û nûneratiya 
piraniya kurdên Sûriyê dike û 
hewl û xebatê bo misoger kirina 
maf û daxwaziyên kurdan li 
Sûriyeya pêşerojê de didin û bi 
hûrî ve rewşa siyasî a Sûriyê teqîb 
dikin. Wan herweha derheq 
daxwaziyê xwe û pêşeroja Sûriyê 
de serdana serokê Komkara Erebî, 
çendîn welatên Erebî û herweha 
Herêma Kurdistanê kirin. 


Pêkhatina vê kongireyê her 
çend dereng be jî, lê gavek pirr 
dîrokî li zurûfek gelek hestiyar de 
bû û bo cara yekemîne li dîroka 
kurdistana Turkiyê de ewqas hêz 
û aliyên siyasî ên kurdî yekdeng û 
yekhelwest li dewra pilatformek 
hevbeş kom dibin. 

Aliyê din jî Eniya leşkirî a 
opozîsyonê ye ku leşkerên 
cudabûyî û veqetiyayî ji arteşa 
Sûriyê ji xwe digre û hêzek leşkirî 
bi navê Artêşa Azad a Sûriyê pêk 
anîne û her roj bi hejmara wan 
zêde dibe û hewl bo hiloşandina 
rejîmê didin ku Riyad E1 Esed 
fermanderiya wê dike. 

Ev parvebûna opozîsyonê bi 
ser çend alî û feraksiyonan de, ne 
li berjewendiya tu yek ji wan de ye 
û ne jî li berjewendiya giştî a 
Sûriyê de ye, belkî tenê li 
berjewendiya rejîma Sûriyê û 
dirêjkirina temenê wê bona 
serkut û komkujiya zêdetir de ye. 

Ji aliyek din ve jî, nebûna yekêtî û 
tevlihevî bûye sedema nîgeraniya 
civata navnetewî û piştewanî 
nekirina tu yek ji wan. 

Lewre bo verewandina 
nîgeraniyên navnetewî li dor 
rewşa opozîsyonê û pêşîgirtin ji 
cînayetên rejîmê û herweha 
berçavgirtina berjewendiyên giştî 
û netewî ên Sûriyê, hewce ye 
hemû pêkhate bi hestkirin bi 
berpirsatî ve li vê qonaxa hesas de 
diyalog û danûstandinê bikine 
armanc û bi yekxistina refên xwe 
li dewra pirojeyek hevbeş a 
netewî de ku nûneratiya hemû 
pêkhateyan bike, kom bibin. 

Kurd jî bi heman şêwe hewce 
ye bi nihêrînek waqi'bînane û 
xwendinek durust a bûyeran, 
refên xwe ji ya ku heyî, yekgirtîtir 
û qahîmtir bikin û bi diyarîkirina 
bernameyek rohn, hewl û xebatên 
xwe ji bo selmandin û cihgîrkirina 
mafên netewî ên xwe bixin 
tevgerê û ji vê derfeta zêrîn ji bo 
misogerkirina berjewendiyên xwe 
li ser bingeha netewî li nav 
destûrê de mifaha herî baş 
bistînin. 


PDK Iranê di rê û resma veşartina "Danielle Mitterrand" de beşdarî kir 


Roja 26'ê Çiriya Paşîn a 2011'an Heyetek 
PDK îranê bi serperestiya birêz Şaho Husênî 
Nûnerê PDK îranê li dervey welat,, li Parîsê 
ve ber bi gundê Kalonî Zêd cihê jidayîkbûn û 
bi xaksipartina Danielle Mitterrand 
birêkevtin. 

Heyeta partiyê demjimêr 2'ê piştî nîvro li 
cihê rê û resmê amade bûn û tacegulîne li ser 
mezarê "Danielle Mitterrand"ê danîn. Rê û 
resma han bi axaftina Sekreterê Giştî yê Partiya 
Lîberte û herweha Jîlbêtir Mitterrand, kurê 



Danielle Mitterrand, destpê kir. 

Piştre fîlmek dekomentî li ser jiyana navbirî hat 
pêşkêş kirin û di vê fîlmê de derdiket ku 
pirraniya xebata wê, di pêxema xizmet bi gelê 
Kurd de bûye. 

Piştre hunermendê Kurd Şivan Perwer lorîkek 
bi navê Dayîka Kurd pêşkêş kir. 

Di vê rê û resmê de hejmarek berbiçav a 
Kurdan li her çar parçeyên Kurdistanê amade 
bûn. 

Mîtran hevala rojên tengaviyê bû 




Şehab Xalidî 

Koça dawiyê ya Daniyel Mîtran 
dosta dêrîn û kevnar a gelê Kurd û 
hevjîna Franswa Mîtran serokê berê 
yê Fransayê li temenê 87 salîyê, di 
nexweşxaneya Jorj Pompîdorî ya li 
bajarê Parîsê de her mirovekî 
azadîxwaz bi taybetî Kurd xistin nav 
xemekî giran de. Jiber ku serbarê vê 
ku li sala 1981'ê Firanswa Mîtran 
bibû serkomarê Firansayê, û ew jî 
bibû xanima yekemîn ya Firansayê, û 
diviya wek xanima yekemîn ya 
Firansayê li gorî yasayên dîplomatîk 
ku her dewletek berçav digre û 
qazanc û berjewendiyên xwe naxe 


tehlûkê de ; reftar kiriba, lê wê 
"binyata Firans Lîbrte" ava kiribû û 
di vê çarçoveyê de guh neda 
rexneyên wan dewletên ku seba 
piştevanîkirina Mîtran jiwam 
neteweyên ku li jêe deshilata wan de 
dijiyan, û di vî warî de heya qasekê 
kêşe ji bo dewleta Firansayê pêk 
dihatin. 

Di çarçoveya wan hewlên xwe de, 
wê di sala 1986'ê de ji bo azadiya 
Mehdî Zana ku dema xwe şaredarê 
Amed bû gellek hewil dan. Wê 
herweha ji bo azadiya Leyla Zana 
parlemetera Kurd û hevjîna Mehdî 
Zana ku seba axavtina bi zimanê 
Kurdî ji aliyê dewleta Turkiyê ve 
cezatê girtîgehê bi ser de hatibû 
sepandin, hewlên bê sînûr dan. 

Ji kiryar û xizmetên herî berçav 
ên xanima Mîtran em dikarin îşarê bi 
hewlên navbirî di asta navnetewî de 
bona diyarîkirina herêma dijefirîn 
bo başûrê Kurdistanê li sala 1991'ê 
de bikin, ku di rastî de Kurd ji 
karesatek din ya mirovî parastin. 

Wê demê xanima Mîtran bixwe 


serdana sînorê navbera îran û îraqê 
kir û bi çavên xwe koçberî û 
awarebûna Kudan û rewşa pirr 
karesatbar a Kurdan bi çavê xwe dît 
û kete bin bandora vê rewşê de. 

Di dema şerê navxweyî yê li 
herêma Kurdistanê de jî, wê gellek 
hewl da ku vê şerê qirêj bidawî bîne, 
û heya bi dawîhatina şer jî li gorî 
gotina wê bixwe, ew amade nebû bi 
tenê di gel serokê wan her du 
partiyan re bicive, belku wê 
berdewam bi wan radigehand ku ew 
dixwaze her du serokan bi hevre û li 
cem hevudin bibîne. Her piştî 
bidawîhatina şerê navxweyî jî wê li 
yekemîn civîna parlementoya 
Kurdistanê piştî şerê navxweyî de 
beşdarî kir û bi axavtinekê hesta 
xwe seba vê yekgirtinê eşkere kir, û 
pêdagirî li ser giringî û hewcehiya 
yekîtiya di navbera Kurdan û 
parastina vê ezmûna dîrokî kir, ku 
Kurdan di pêxema bidestveanîna wê 
de nirxek zaf daye. 

Nabe em ji bîr bikin dema ku 
dewleta Turkiyê dixwast ku xelata 

Ataturk bide Nilson Mandêla, eva Daniyel 
Mîtran bû ku ew razî kir ku bo nerizayetî 
eyankirina derheq zulma û sitema ku 
dewleta Turkiyê li Kurdan dike vê xelatê 
wernegre, ku di rastî de vê biryara 
Mandêla dewleta Turkiyê gellek êşand. 

Li gorî gotina gellek ji kesayetiyên 
siyasî ew pitir ji riya Dr. Qasimlo ve 
agehdarî rewşa Kurdan bû û zanyarî li 
ser dîroka Kurdan kom kirin, lewra 
şehîdkirina Dr. Qasimlo di sala 1989'ê 
gellek bandor li ser wê danî. Wê di 
yekemîn konferansa navnetewî ya li 
Parîsê de ku heyamekê piştî şehîdkiri 
Dr.Qasimlo li ser pirsa Kurd pêk hat, 
rolek sereke hebû, konferansek ku Dr. 
Qasimlo pêşniyar kiribû û bona 
pêkhatina vê konferansê ketibû nav 
hewildanan de. 

Wê di dehemîn salvegera şehîdkirina 
Dr. Qasimlo de gotarek pêşkeş kir û bi 
eşkereyî got ku ew welatên ku xwe bi 
demkratîk dizanin û jêve ne siyasetê 
dikin, di navbera wan û xelkê wan de 
cudahî heye. Ew kuradan wek terorîst 
dihesibînin, lê em baş dizanin ku Kurd ne 
terorîst in. wê herweha got "Dr. Qasimlo 
baweriyek zaf bi diyalogê hebû û her li 
ser vê bingehê jî li ser meseya gotûbêjê bi 
neyarên xwe re rûnişt, lê mixabin her li 
dema diyalogê de jî hate şehîdkirin". 

Dawî serdana wê ya bo herêma 
Kurdistanê di sala 2009'ê de bû, ku wê 
dîsan serdana parlementoya Kurdistanê 
kir û li wir de got ku "Kurdistana welatê 
min ê duyemîn e". 

Di rastî de, di demekê de ku dewletên 
bi berçav demokratîk ji bo 
berjewendiyên xwe ên abûrî û tîcarî 
nedixwastin ku dengê gelan bibihîsin, û 
tenî çiyayên Kurdistanê pişta Kurda bûn, 
xanima Mîtran jî gellek cesûrane û wek 
çiyayek qahîm piştevana gelê Kurd bû û 
pirsa Kurd li her parçeyek Kurdistanê bi 
bê ferq û cudahî ji xwe re kirbû xemek 
mezin û bo nehêştina zordestiya li ser 
Kurdan ji tu hewildanekê xafil nedibû. 


Tevgera xwendekarî pêpkên 

deshilatê hejand 


Arif Velzî 


Netewîkirina Pîşesaziya petrolê di 
îranê de derbeke mezin li 
berjewendiyên Amerîka û Berîtanyayê 
xist, lewra Amerîka û Birîtanyayê bi 
hevre kudetayek li dijî hikumeta 
Mosediq kirin û dawî bi dehilata wî 
anîn, cardin tirs û xefeqna siyasî per û 
balê xwe bi ser welat de kêşa û hemû 
cure azadiyek hate qedexe kirin, û 
cudabîr li jêr navê neyarên siyasî de 
hatin girtin, îşkence û îdamkirin. 

Çend mehan piştî vê kudetayê wate 
li roja 16'ê Sermawezê de 
xwendekarên Zanîngeha Tehranê, bo 
nîşandana nerazîbûnên xwe di 
hember kûdetaya 28'ê gelawêja 
1332'an, û herweha bo 
nerazîderbirîna li hember hatina 
Rîçard Nîkson Cihgirê Serkomarê vî 


çaxî ê Amerîkayê, meşek nerazîbûnê 
lidar xistin û mixabin ji aliyê hêzên 
rejîma paşatiyê ve ketin ber êrişên 
dirindane û di encam de sê 
xwendikarên mafxwaz bi navên Şerîet 
Rezewî, Qendçî, û Bozorgniya hatin 
kuştin. 

bi vî awayî werçerxanek nû di qada 
xebata siyasî a îranê de pêkhat û gelên 
îranê bigiştî û bixasmanî tevgera 
xwendikarî ji vê demê pêve heya 
serkevtina şoreşa gelên îranê seba vê 
bûyera tal û dilgiran, bi pêkanin û 
lidarxistina civîn û meşîn nerazîbûnê 
bi şêwazên curbicur li hemî 
zanîngehên îranê de, vê roja dîrokî 
bibîr tînin û bi vî awayî peymana 
nûgerayî û rizgarixwaziya xwe li ser 
esasa pêkanîna civakak sêkolar ku 
yasa têde serwer bin, nû dikin û 
herweha biryar didin ku tekoşîna xwe 
liser bingeha parastina kerameta 
mirovî û dadperverî û jinavbirina 
ciyavaziyên olî û regezî bimeşînin. 

Piştî serkevtina şoreşa gelên îranê 
jî seba vê tirsa ku deshilatdarên rejîma 
taze bi deshilatgihîştî ji tevgera 
xwendikarî û hemî hêzên 
pêşkevtinxwaz hebûn, di sala 1359'an, 
li jêr navê şoreşa çandî bo heyamê sê 


salan zanîngeh li seranserê îranê 
daxistin û bi vî awayî dest bi girtina 
wan xwendekaran û mamostayan 
kirib ku nedixwastin peyrewiyê ji 
siyaset û îdeolojiya wan bikin. piştî 
vekirina zanîngehan di sala 1362'an 
de jî bi danîna fîltêrkirina îdeolojîk di 
zanîngeha da, bi damezirandina liqek 
ji Wezareta îtilaatê bi navê "Heraset" û 
herweha pêkanîna Binyata Nûneratiya 
Rêberiyê û besîcê xwendekarî di 
zanîngehan de, rê li çûna 
xwendekarên cudabîr girtin û tenê 
wan xwendekaran dikarîn herne 
zanîngehê ku siyaset û îdeolojiya wan 
qebûl kiriban. 

Bi vî awayî pêlek ji xwendekar û 
mamostayên herî jêhatî ku dikarîn bi 
zanista xwe welatê xwe bigehînin asta 
welatên pêşkevtî ên cîhanê, neçar man 


ku welatê xwe bi cih bihêlin 
û rû li welatên derva bikin. 

Herçend ku rejîmê jêve 
bû ku dikare bi wan cure 
siyasetan bi nyekcarî 
tevgera xwendekarî ku li 
her welatekî de hêza herî 
sereke ya guherînkariyan 
in, bêdeng bike, lê di 18'ê 
Pûşpera sala 1378'ê de me 
dît ku vê tevgerê bi 
lidarxistina meşek berfireh 
pêşkên rejîma axundî 
lerizandin û tirs û xofek 


mezin xiste nav dilê deshilatdarên 
rejîmê de. 

Di dema meşên berfireh yên sala 
1388'ê de piştî hilbijartina pirr ji firt û 
fêl ya serkomariyê jî me dît ku texa 
xwendekar rolek pirr girîng li xebata 
dijî dîktatoriyetê de lîstin. 

Wan dîsan selimand ku ew her tim 
di qada berxwedaniya li hemberî 
dîktatoriyê de ne û heya jinavbirina 
dîktatoriyê dest ji xebat û tekoşînê 
hilnagrin. Jiber ku ew jî wek tawaya 
tex û qatên din ên welat ciuvakek aza 
û demokratîk dixwazin ku têde 
tevgera xwendekarî bikaribe wek 
welatên din yên demokratîk bi xebata 
xwe ya medenî rolek erênî û avaker di 
nav civakê de bo pêşkevtina civakê 
bilîze. 
















Siyasi 



Ambargoyên aborî û lêgerên cidî 



Azad Kurdî 


Di hefteya borî de weşandina 
rapor û biryarnameya 2 saziyên 
navneteweyî derbarê domandina 
bernameyên etomî yên Komara 
Îslamî ya îranê û herwiha 
binpêkirina mafê mirovan li 
îranê, pêvajoya zext û guşarên 
xurt ên dîplomatîk û ambargoyên 
aborî li dijî hikûmeta îranê xist 
nava qonaxek nû û niha Komara 
Îslamî ligel lêgerên cidî rûbirû 
bûye. 

Piştî ku Ajansa Navneteweyî 
ya Vejena Etomê (IAEA) rapora 
dawî ya xwe ya taybet bi meha 
Novembra 2011'an derbarê 
berdewamiya Komara Îslamî li 
ser bernameyên etomî yên xwe 
hate belavkirin, pêvajoyek nû a 
ambargoyên navneteweyî di 
warê aborî û dîplomatîk li ser 
Komara Îslamî ya îranê hatin 
destpêkirin û rojava dixwaze 
gavên cidîtir di vê pêvajoyê de 
bavêje. 'IAEA' di rapora xwe ya 
dawî de nigeraniya xwe ya kûr 
derbarê çalakiyên navikî yên 
Komara Îslamî bi awayekî nehênî 
daye xuyakirin û ligel ku vê carê 
jî daxwaz ji Tehranê kiriye bi vê 
saziyê re alîkariyê bike û 
bernameya xwe ya etomî zelal 
bike, lê car din rayedarên 
Komara Îslamî rapora han bê 
bingeh dan zanîn û henekên xwe 
pê kirin, amade nebûne ligel IAEA 
bikevin nava alîkariyan. 

Herçiqas çend sal e Rojava ji 
ber pirsgirêka etomî ya îranê, 
giringiyek zêde nedaye pirsa 
binpêkirina sîstematîk a mafê 
mirovan li îranê û çi gavên 
pratîkî di vî warî de ne avêtine, lê 
belavkirina biryarnameyek nû di 
21'ê Mijdara 2011'an de ji aliyê 
Rêxistina Neteweyên Yekbûyî ve 
li ser binpêkirina berfireh a 


mafên xelkê îranê ji aliyê Komara 
Îslamî ve, car din bala raya giştî 
kişand ser vê rewşê û hevdem 
ligel ambargoyên aborî li dijî 
îranê, niha pirsa binpêkirina 
mafê mirovan jî ketiye rojevê. 

Amerîka, Kanada û Birîtanya 
biryar dane ku bo yekemîn car 
pîşesaziya petroşîmî ya îranê û 
Banka Navendî ya Komara Îslamî 
jî bixin ber ambargoyan û 
dorpêçên li ser pîşesaziya petrol 
û gaza îranê xurtir bikin. Kar 
gihîştiye cihekê ku Wezîrê 
Xizînedariya Amerîka Timoty 
Gaytner di konferansa 
çapemeniyê de ya bi Hillary 
Clinton re ragehand, bo cara 
yekemîn hemû sîstema bankî ya 
îranê û Banka Navendî jî di nav 
de, dikevin ber ambargoyan û 
dan û standin bi îranê re tê 
wateya piştgirîkirin ji terorîzmê! 
Ev hewildanên dîplomatîk û 
gavên pratîkî yên hikûmeta 
Obama di demekê de ne, ku 
hikûmeta wî li navxwe bi 
rexneyên cidî re rûbirû ye ku ligel 
Komara Îslamî nerm tevdigere û 
çi gavan navêje. Loma Amerîka ji 
ber rexneyên berdewam û 
nerazîbûnên cidî dest bi liv û 
tevgerên nû û lezgîn kiriye ji bo 
meşandina ambargoyan li dijî 
îranê, bi taybet li ser sektora 
vejenê. 

Bîst û heft welatên endamên 
Yekîtiya Ewrûpa jî xwe amade 
dikin ji bo meşandina 
ambargoyên nû li dijî îranê û roja 
pêncşem, l'ê Kanûna 2011'an, 
karbidestên 27 welatên endam 
ên YE'ê li Brukselê di vê derbarê 
de dicivin. 

Lê di vê pêvajoyê de, 
helwestên Rûsya û Çînê cihê 
baldanê ye, ew du welat ji ber 
berjewendiyên aborî û dan û 
stanên zêdetir bi îranê re, ne 
amade ne ligel dewletên mezin 
ên navneteweyî bibin alîkar û 
naxwazin îran bikeve ber 
ambargoyan. Ev du welat niha 
wek hevpeymanên îranê di vê 
pêvajoyê de tên hesibandin. Ligel 
ku Rûsya û Çîn baş dizanin 


Komara Îslamî berevajî qanûnên 
navneteweyî tevdigere û 
bernameyên gumanbar ên navikî 
û binpêkirina mafên mirov li 
îranê bi awayekî sîstematîk tê 
meşandin. 

Bi baweriya min, hewildanên 
ku niha Amerîka, Birîtaniya û 
Kanada destpêkirine û YE'ê jî 
tevlî dibe, ji ber liv û tevgerên 
serberedayî û ne parastina rêbaz 
û qanûnên navneteweyî ji aliyê 
Komara Îslamî ya îranê dê 
zêdetir bin. Rêya herî baş ku vê 
gavê Rojava ji bo zext û 
guşarxistin bo ser hikûmeta îranê 
bikar tîne û dimeşîne, 
ambargoyên berdewam û xurttir 
in, loma wisa tê çaverêkirin ku 
ambargo û xezt di pêşerojê de 
zêdetir bibin. 

Nerînên cuda derbarê 
bandora ambargoyên 
navnetewey li ser îranê tên 
diyarkirin. Gelek dijwar e ku 
xurtbûna amabargoyan bikare liv 
û tevgerên Komara Îslamî bide 
guherandin, ji ber ku ligel cewher 
û felsefeya bingehîn ên îdeolojiya 
vê rejîmê li hev nayê. Lê bi raya 
min belkî domandina 
ambargoyan bi awayekî rûyekî 
bandorê nekin ser reftar û 
tevgerên rejîma Komara Îslamî, lê 
bi lawazbûna aboriya îranê, 
Komara Îslamî nikare 
bernameyên xwe bi başî 
bimeşîne û ligel lêgerên cidî 
rûbirû dibe. Ji aliyekî din, ji ber 
zext û amabargoyan, nerazîbûna 
xelkê di hundir de zêdetir dibe. 
Ger zext û givaşên aborî li ser 
xelkê zêdetir bûne- ku roj bi roj 
zêdetir dibin - û Komara Îslamî 
pitir bikeve nav pêvajoya 
baykotên siyasî û dîplomatîk, 
vêna bandorek rasterast dike ser 
rewayî û berheqiya vê hikûmetê 
û egera serhildan û xwepêşandên 
mezin di navxweyê welat de tê 
kirin. Lê pirsa herî berçav ev e ku 
niha jî neteweyên îranê bi giştî 
jiyanek gelek dijwar derbas dikin 
û pirsgirêkên aborî jiyana civatên 
xelkê ligel lêgerên xurt re rûbirû 
kiriye. 

Siyaseta terorê 

ya rejîmê 



Dara Natiq 

Rejîma dîktattor û mirovkuj a Komara 
îslamiya îranê li doma pêvajoya tepeserî û 
terorkirina welatparêzan û azafdîxwazên welatê 
me de, li l'ê Sermaweza sala 1377'ê de Daryuş 
Firuher rêberê Partiya Milet ya îranê û Perwane 
Firuher hevjîna navbirî li mala xwe de kuştin. 

Her piştî vê kiryara terorîstî a rejîma îranê 
komek rewşenbîr û nivîskarên welatê me wek 
Mihemed Muxtarî, Mihemed Ce'fer Puyende, 
Mecîd Şerîf, Pîroz dewanî û... hwd kirne armanca 
bîr û hizra daxistî û azadîkujane a xwe û teror 
kirin. 

Geşekirina diyaroka terorê û kuştina 
azadîxwazan û xebatkarên welatê me ku paştir 
wek qetlên zincîreyî hate binav kirin, bû sedema 
nîgeranî û nerizayetiya bîr û raya giştî, û îran 
cardin bi egera encamdana terorê û binpêkirina 
mafê mirovan li asta navnetewî de bi tundî hate 
protestokirin. 

Mifahwergirtina ji şêwazên nemirovî bo 
kontrolkirina siyasî û civakî, wek propagende, 
pêkanîna rewşeke pirr ji tirs û tundûtujiyê, 
bikaranîna zorê, pawanxwazî û qorixkirin, 
nehêştina dijberan, hilweşandin û bertengkirina 
azadiyên medenî û şêwazên pêkanîna tirsê, 
girtin, îşkence, kuştin, îdam, milîtarîzekirina 
welat, tepeseriya tevgerên demokrasîxwaz, û ji 
hemiyê jî giringtir terora azadîxwazan û rêberên 
siyasî ên welatê me ji stratijî û siyaseta hovane û 
mirovkujane ya Komara îslamiya îranê ye ku 
rayedarên rejîmê her ji yekemîn roja bi 
talanbirina deskevtên şoreşê û hatine serkar a 
rejîmê, li pêxema parastin û domandina 
deshilata biyom a xwe didomînin. 

Rejîm bi xeyala xav a xwe bona jinavbirina 
tevgera mafxwazane ya gelên îranê û 
bêdengkirina her cure dengek azadîxwazane bi 
fermana Wîlayeta Mutleqe ya Feqîh, navendên 
tepeserkar ên xwe amade kirin bona darêtina 
pîlana terorkirina nîştimanperwer û rêberên 
siyasî û azadîxwaze welatê me, ku di heyamê sê 
dehikan deshilatdariya vê rejîmê de bi dehan 
kes ji ronakbîr û rêberên opozisyona welatê me 
bi taybetî rêberên azadîxwaze netewa me wek 
Dr. Qasimlo, Dr. Şerefkendî li navxwe û dervay 
welat teror kirin. Rejîmê heya dest bo terora 
mamostayên olî jî bir û li hewlek din ya terorîstî 
de mamosta mele Mihemed Rebîî tekoşer û 
mamostayê olî ê Kurd, bi awayek gelek 
necamêrane teror kir. Bê guman eva ku li vir de 
rohn û zelal e, ew e ku siyaseta tepeserî û terora 
welatparêzên welatê me ji aliyê Komara 
îslamiya îranê ve ne tenê nekarî ku pêşiya 
îradeya mafxwaziya neteweya eme bigre, belkû 
tevgera demokrasîxwaziyê li îranê de roj bi roj 
geşe dike û gelên mafxwaz ê welatê me ji her 
derfetekê ji bo eyan kirin û eşkerekirina 
nerizayetiya xwe bi dijî rejîma terorîst û dîktator 
a Komara îslamiya îranê mifahê wergirin. 

Terorîzma rejîma îranê îro rojê biyavên 
cîhanî bi xwe ve girtiye û bûye kêşeyek bi 
tehlûke bo ser tenahî û ewlehiya cîhanê. 
Eşkerebûna pîlana terora balyozê Erebistanê li 
Amerîka ku nerizayetiya cîhanê li dû xwe re 
hebû, li dawî hewlên terorîstî ên rejîma îranê 
heya niha bûn, ku bêgumna li rewşa îro ya cîhan 
û herêmê û li pêvajoya xebata bi dijî terorîzmê 
de hewcehî bi berbirûbûnek radîkaltir û 
bingehîn heye û erkê civatgeha mirovahiyê 
qurstir dike. 










Siyasî 

Alozî, kirîz, kuştar û tehrîmên 

navnetewî di Sûriyê de 

NY di raporekê de rejîma Sûriyê bi tawan û tund û tûjî li 
dijî mirovahiyê tometbar kir û herweha nîgeraniya xwe li 
hember îdamên bikom, îşkence û destdirêjiyên cinsî ên 
meimûrên ewlehiyê ên Sûriyê nîşan da. 

Li gorî vê raporê Hêzên Sûriyê heta xwe ji jin û zarokan jî 
naparêzin û li hember wan de dest dane tawanên weke kuştin, 
îşkence û destdirêjiyan. 

Li gor rapora han heya niha hêzên Sûriyê pêtir ji 3500 kesî 
kuştine ku 256 ji wan zarok bûne. 

Qedexekirina seferên kesayetiyên Sûrî bo welatên Erebî, 
bilokekirina hesabên rayedarên Sûrî û ragirtina 
danûsitandinên bi bankê Navendî a Sûriyê re ji wan tehrîman 
in. 

Rêxistina Welatên Îslamî kuştina sivîlan li Sûriyê 
şermezar kir 

Roja 30'ê Novemberê Rêxistina Welatên Îslamî di 
daxuyaniyekê de, rejîma Beşar Esed bi tundî şermezar kir, û ji 
rêjîma Sûriyê daxwaz kir ku pêşniyara Yekîtiya Ereb derbarê 
ragirtina kuşt û kuştarê qebûl bike. 

Rêxistina Welatên Îslamî herweha ew êrîşa ku alîgirên 
Beşar Esed kiribûne ser balyozxaneyên welatên bîhanî bi 
tundî pirotesto kir. 

Turkiye jî Sûriyê ceza dike 

Roja 30'ê Novemberê de jî Turkiyê ragehand ku wan 
biryar daye têkiliyên xwe bi Banka Navendî ya Sûriyê re qut 
bikin, û bi wan re bazerganiyê nekin. Herweha hate zanîn ku 
wan biryar daye nehêlin bi tu awayî çek û teqemenî ji xaka 
wan re bo Sûriyê bêne rêkirin. 

Burhan Xelyon emê têkiliyên xwe bi îranê re qut bikin 

Roja l'ê Novemberê Burhan Xelyun serokê Şêvra Netewî 
ya opozisyona Sûrî ragehand ku heke em bikarin deshilatê di 
Sûriyê de bidestve bigrin, em dê têkiliyên xwe ên bi îranê re 
qut bikin. Herweha em nahêlin ku çek û teqemenî ji riya 
Sûriyê ve bigihin Hemas û Hizbullahê. 

Navbirî li gotûbêja bi rojnameya wall Street re ragehand ku 
emê di gel welatên Erebî hewpeymanekî baş bin, û têkiliyên 
me bi Hemas û Hizbullahê re namînin. 

Xelyon ragehand ku hinek ji welatên Erebî û Lîbiyê soza 
alîkariyên malî dane me, lê %90 ji alîkariyên malî ji aliyê 
bazerganên Sûrî ve bi me tê kirin. 

wî herweha daxwaz kir ku civaka cîhanî hewce ye ku 
pêngavên micid di ware piştevaniya xelkê Sûriyê hilgire û 
herêma dije firîn danêt. 

Xelyon div ê gotûbêjê de got ku me bi mesîhiyên Sûriyê re 
jî têkilî pêk aniye û div ê çarçoveyê de me heyetek ji wan 
şandiye Watîkanê da ku li ser rewşa xwe ya piştî Beşar Esed 
gotûbêjan bikin. 

Yekîtiya Ewrûpa ambargoyên li ser Sûriyê tundtir 
kirin 

Roja 2'ê Novemberê li Birukselê, YE ; ê biryar da ku hesabên 
malî ên rejîmê biloke bikin, vîzayan nedin wan, û nave 11 
şîrketên din jî bi rîzbenda xwe ya tehrîman ve zêde kirin. 
Herweha li gorî zanyariyan pîşesaziya neft û gaze jî her div ê 
çarçoveyê de ye. 






Lêborîn pozetîv e, hekî armanc 

çareserî be 


Rûken 

Frdoxan serokê hikumeta AKP'ê ku 
di dema deshilatdariya xwe de çend 
caran bas ji “yek netewe, yek ziman, 
yek ala û yek xakî" kiribû û herweha 
piştî meşên befireh ên xelkê nerazî ên 
bajarên curbicur ên Bakûra 
Kurdistanê, bi ew qasê hêrsbûnê ve 
ragehandibû ku "çi jin be, çi zarok be 
bikujin", çend rojan berî niha di 
civîneke partiya xwe de li ser navê 
dewletê, seba vê komkujiya ku dema 
xwe dewleta Turk li herêma Dersîmê 
li bakûra Kurdistanê pêk anîbû, 
daxwaza lêborînê ji gelê Kurd kir. Ew 
lêborîna Erdoxan bo çend rojan bû 
rojeva Turkiye û Kurdistanê, û ji 
aliyên curbicur ve hate nirxandin. 

Bi baweriya me, serbarê vê ku 
Erdoxan bi vê daxwaza lêborînê 
rastiya dîroka Turkiyê ya di warê 
çewsandin û zulm û zoriya ku li 
Kurdan hatiye kirin eşkere kir, û 
mirov dikare vê pêngavê erênî 
binirxîne, lê wê demê şik û guman di 
warê sedema vê lêborîna ji 
Dersîmiyan ji holê radibe ku AKP 
tewaya wan zordestiyên ku niha jî 
bixwe li ser Kurdan birîve dibin, bi 


ku CHP'ê wek partiya rikeber serbarê 
vê ku dema xwe her ew bûn ku bi 
rêbertiya Ataturk, komkujî li Dêrsîmê 
pêk anîn, lê piraniya dengan di vê 
herîmê de bidest xistin. 

Ji aliyek din ve renge ew bikare bi 
vê lêborînê, pêgeha xwe ya ku bi 
sedema wan hemû êrîşan li bakûra 
Kurdistanê de ji dest daye carek din 
vegerîne, û bi vî awayî beşek ji 
Kurdan bo aliyê xwe rakêşe ku bê 
guma eva jî siyasetek pirr bi tehlûke 
ye ku dikare nakokiyê di nav Kurdan 
de pêk bîne û hêza wan parve bike. 
Lewra gelê Kurd hewce ye ku gellek bi 
zanebûn û hişyarî ve ji vê mijarê 
binêrin, li ser bifikirin û binirxînin, û 
hest û îhsasata wan bi ser hişê wan de 
zal nebe. 

Hewce ye ku Dêrsêmî bêjne 
Erdoxan ku heke tu bi dil lêborîna 
xwe ji Dêrsêmiyan dixwazî, çima heya 
niha jî navê Sebîha Gokçenê li ser 
balafirgeheke Stembolê ye?! 

Herweha hewce ye ku ew lêborîn 
aliyê hiquqî jî bixwe ve bigre, û arşîv û 
belgeyên serdemê komkujiyê bêne 
vekirin, û bi qasî vê zirara ku li wan 
ketiye, xizmeta wan bê kirin. 



yecan ragirin. 

Hikumeta AKP'ê bi serokatiya 
Erdoxan di demekê de vê daxwaza 
lêborînê dike ku bixwe operasyonên 
berfireh bi dijî Kurdan ji bo girtin û 
destbiserkirina Kurdan destpêkirine, 
û di meşên nerazîbûnê de êrîşî ser gel 
dikin û jin, zarok, pîr û ciwanên me 
dikujin, mafên mirovan û yasayên şer 
jî bi tewahî binpê dikin û dijî wan 
çekên qedexekirî bi kar tînin. Lewra 
heke ew hemû zordestiya ku îro rojê li 
ser Kurdan birêve diçe, neyê ragirtin, 
bê guman her kes ji vê lêborînê jî dê 
bikeve şik û gumanan. 

Şik û guman ji vê ku renge ew 
daxwaza lêborînê a Erdoxan ji xelkê 
Dêrsîmê bi vê armancê be ku ji nifûza 
CHP'ê ya ku mixabin di vê herêmê de 
heye kêm bike, û bikare xwe di nav 
dilê xelkê Dêrsîmê de bicih bike. Jiber 


Eşkerekirina gorên wan kesên ku di 
dema komkujiyê de bi dizî ve hatine 
veşartin jî, divêt bikeve çarçoveya 
wan hewlên ku Erdoxan hewce ye bo 
nîşandana niyetpakiya xwe encam 
bide. 

Bê guman di serdemekê de ku 
qazanc û berjewendiya deshilatdaran 
dibe sedema vê ku çavê dîtina wan li 
hemberî rastiyan de kore, û guhê wan 
kerr be, gellek hewce ye ku Kurd hem 
yekîtiya di navbera xwe de li her 
demekê xurttir bikin û hem jî hewce 
ye ku hişyar û serwext bin û ji dîrokê 
ders û şîretan wergirin û hinde zû 
hişê xwe wenda nekin û bi sozên 
deshilatdaran nexapin. 

Jiber ku gelê Kurd di dirijahiya 
dîrokê de berdewam bi sozên direvîn 
hatine xapandin, û qet jî şîret ji 
rabihurî û têkşikanên xwe 
wernegirtine. Bi hêviya vê ku êdî Kurd 
tenê bi kiryarên wan bawer bikin, ne 
bi sozên wan. 










Civaki 


Agirî 

Rêbwar Fanî 


Bi giştî du cure tundûtûjî 
hene, tund û tûjiyên derûnî û 
fîzîkî. Ev diyarde di her derek 
de tê birêvebirin, di nav 
malbatan de, di civakan de, yan 
di qadên şer de. Tund û tûjiî, 
kêm û zêde di hemû civakên 
cîhanê rû dide. Lê asta tund û 
tûjî bi cudahiyên çandî û 
yasayên welatên cur bi cur kêm 
û zêde dibe. Tund û tûjiyê ji 
aliyê kesekê/î ve tê encam dan 
ku hêz û desthilatek zêdetir 
hebe. 

Awa û cureyên vê hêz û 
desthilatê pêk tên ji: desthilata 
fîzîkî, hêz û desthilata malî û 
aborî, desthilata civakî, 
desthilat û hêza sunetî, 
desthilata mesebî û siyasî û 
hikûmetî. 

Bi liberçavgirtina vê yekê ku 
regeza mêr hêz û desthilatek 
zêdetir li hember jinê de ye, jin 
pitir tûşî vê diyardeyê dibin. 
Herweha li welatek de ku 
hikûmetek mesebî bi ser de zal 
be, rêjeya tund û tûjiyê li 
hember jinan zêdetir e. Sedem jî 
ev e ku hikûmetên mesebî di 
rastî de nûnerê bîr û hizrek 
sunetî û mêrsalarane ne. 

Ger carnameya cîhanî a 
mafên mirov di sala 1948'an de 


Hikûmeta mesebî, 

çavkaniya eslî a tund û tûjiyê 



nehatiba pesendkirin, renge 
rewşa jinan di cîhanê de ji 
rewşa niha jî xirabtir ba. 
Madeyên 1 û 2 a carnameya 
cîhanî a mafên mirov pêdagirî li 
ser vê yekê kiriye û hemû mirov 
azad û serbest hatine dinê û di 
hemû waran de wek hev in. 

Yek ji karên girîng ku di sala 
1999'an de ji aliyê Civata 
Navnetewî ve hate encamdan, 
binavkirina rojek weke roja 
cîhanî a binbirkirina tund û tûjî 
li dijî jinan bû ku hevdem li gel 
salvegera terorkirina xuşkên 
Mîrabêl ji aliyê dîktatoriya 
Komara Dumênîken ve bû. 

Di peymannameya 
binbirkirina tund û tûjiyê li dijî 


jinan, ev diyarde bi vî awayî 
hatiye pênasekirin: 

-Tund û tûjiyên cinsî, cesteyî 
û derûnî li hember jin di warê 
pêwendiyên malbatî de. Weke 
destdirêjiya cinsî, xetenekirina 
kêçên malê. 

-Tund û tûjiyên cesteyî, cinsî 
û derûnî di civakan de. Weke 
tund û tûjî di cihên kar de. 

Tund û tûjiyên cinsî, cesteyî 
û derûnî ji aliyê hikûmetan ve. 

Li gor serjimêriyên Saziya 
Navnetewî a Saxlemiyê, rojane 
nêzîk bi %70 ji jinên cîhanê tûşî 
tund û tûjiyên cur bi cur dibin. 

Mixabin di sedsala 21’an de jî 
hin welat weke îran hene ku 
yasayên wan li ser bingeha ol û 


meseb hatine darêtin. Amarên 
bilavbûyî di vî warî de nîşan 
didin ku serjimêriya tund û tûjî 
li dijî jinan di van welatan de li 
çav welatên xwedî hikûmetek 
sikolar zêdetir e. 

Di welatên ku hikûmetek 
mesebî desthilatdar be, tund û 
tûjî rewayiyek yasayî û mesebî 
heye û tu mîkanîzmek yasayî bo 
pêşîgirtin ji vê diyardeyê 
tunine. 

bêguman di welatek wusa, 
mafê jin hertim ji aliyê malbat, 
civak û hikûmetê ve tê binpê 
kirin û tu derfetek bo rewazanîn 
û cî bi cî kirina mafên wan 
namîne. 

Herweha tu riyek bo 
cihgîrkirin û nasandina mafên 
jin bo jinan tunine û renge di vê 
rewşê de gellek ji jinan heta 
mafên xwe nas nekin û ev 
diyarde bibe tiştekê asayî ji wan 
re. 


STOP 

VIOIENCE 

AGAINST 

WOMEN 



Di heyama salekê de, 1200 kesî li 

parêzgeha îlamê de xwe kuştine 


Di sala derbasbûyî de, amara xwekujiyê 
di parêzgeha îlamê de gihîşte 1200 kes ku 
bi liberçavgirtina nifûsa 600 hezar kesî a 
wê parêzgehê, pitirîn kiryara xwekujiyê li 
çav parêzgehên din ên îranê, di parêzgeha 
îlamê rû daye. 

Daryûş Qenberî, nûnerê îlamê di meclîsê 
ragihand ku bêkariya ciwanên Îlamî gihîştiye 



astek ku gellek ji wan 
ciwanan tûşî nexweşî 
û pirsgirêkên derûnî 
bûne, bi awayek ku ji 
her hezar kes 2 kes 
dest bi sedema 
pirsgirêkên aborî û 
malbatî, xwe dikujin. 

Hêjayî gotinê ye 
ku Ehmedînijad di 
gerra seyem a sefera 
xwe bo parêzgeha 
îlamê soz dabû wam 
û pere bide ciwanên 
Îlamî ku ji xwe re ga 
û pez bikirin û mijûlî 
kar bibin! ku ev 
axavtina heyeta 
dewlet bû sedema 
dilêşana xelkê îlamê. 


Qedexekirina munşîgerî bo 

jinên Bûşehrê 


Bi qedexekirina 
bikaranîna jin 
weke munşî di 
îdareyên bajarê 
Bûşehrê, terhê 
cudakirina cînsî a 
jin û mêran di wî 
bajarî de dest pê 
kir. 

Mihemed Husên 
Cehanbexş, 
parêzgarê Bûşehrê 
ragihand ku 
sedema gellek ji 
mînakên"Bed 
hicabiyê" nebûna 
birêveberiyek 
bihêz di vî warî de 
ye. Navbirî 
herweha gef li 
îdareyên wê 
parêzgehê kir ku 



ger bo dijberî li hember "bedhicabiyê” 
hevkarî nekin, dê bihêne cezakirin. 


Herweha Mihemed Rizwanî, cihgirê 
nawenda hikûmetî a "Emrê bi meirûf û 
Nehy ez munker” xwaziyarê amadekirina 
kincên wekhev bo hemû karmendên 
îdareyan bû. 

















Civaki 


Agirî B 

îtiyad, çavkaniya pere ji bo desthilatdarên rejîmê 



Sdadiq Vehdanî 

îtiyad li îranê mijarek e ku 
hertim ji hêla kesayetî û civatên 
civaknasî, pîzîşkî û polîsî ve tê 
behs û gengeşkirin. 

Bêguman îtiyad weke yek ji 
mezintirîn û metirsîdartirîn 
pirsgirêkên civakî tê 
hesibandin. 

Diyardeyek ku pitir ji 3 
milyon kes tûşî wê bûne û 
tesîrên wê di nav jiyana şexsî û 
civakî a xelk de xuya ye. 

welatê îran cihek e ku 
zêdetirîn amara îtiyad di cîhanê 
de heye. %15 ji gişt madeyên 


hişber ên heyî li cîhanê de - 
pêkhatî ji madeyên sunetî û 
modern- di wî welatî de tên 
bikar anîn. Û herweha %25 ji 
gişt madeya "Tiryak”, tenê li 
îranê de bikar tê. 

Bi liberçavgirtina vê yekê ku 
di bazara danûstana madeyên 
hişber di welatê cînar ê 
îranê(Efxanistan) de, zêdetir ji 
65 milyard dolar e, ev yek dibe 
sedem ku bikaranîna wan 
madeyan jî otomatîk zêdetir be. 

Herweha hebûna bazara 
pirdahat a qaçaxa madeyên 
hişber, gellek ji berpirsên 
leşkerî û hikûmetî jî han daye 
ku ji vê dahatê bêpar nebin û li 
cihê xebat li dijî qaçaxa 
madeyên hişber, bixwe dest bo 
qaçaxa wan madeyan bibin. 

Di salên berê de Kurdistana 
îranê bi sedemên cuxrafiyayî û 
rewşa çandî a xwe li çav 


herêmên rojhilatî ên îranê 
kêmtir tûşî vê diyardeya 
malwêranker bû, û weke 
herêmek paqij di vî warî de 
dihate hesibandin, lê mixabin di 
van çend salan de, asta îtiyadê 
di wê herêmê de gellek jorde 
çûye. bi awayek ku parêzgeha 
Kirmanşan di sala 1389’an de li 
pileya 4'mên parêzgehê îranê di 
warê bikaranîna madeyên 
hişber de cih girtiye û li gor 
amarên hikûmetî ên "Saziya 
Bêhzîstî” a wê parêzgehê nêzîk 
bi %20 ji xelkê Kirmaşanê tûşî 
îtiyadê bûne. 

Parêzgeha Kurdistanê ji aliyê 
berpirsên hikûmetî ve di vî warî 
de weke parêzgehek paqij tê 
hesibandin. Renge li wir 
bikarhênerên madeyên hişber li 
çav parêzgehên din ên îranê 
kêmtir bin, lê bi tûşbûna nêzîk 
bi %12 ji gişt xelkê Kurdistanê 

bi diyardeya îdtiyadê, êdî em 
nikarin wê parêzgehê weke 
herêmek paqij binav bikin. 

Gava ku bas ji îtiyadê dikin, 
hevdem gellek diyardeyên din jî 
dikevine ber bas, diyardeyên ku 
renge bixwe sedema îtiyadê bin 
yan jî berevaj, ji îtiyadê çavkanî 
digrin. Yek ji wan diyardeyan 
qaçaxa madeyên hişber e. Bazarê 
qaçaxê yek ji pirdahattirîn 
bazarên aborî ên cîhanê ye. 
Welatê îran bi xwe yek ji bazarên 
herî biqazanc bo qaçaxçiyên 
madeyên hişber di cîhanê de ye û 
bala gellek ji qaçaxçiyan bo aliyê 
xwe rakêşaye. 

Mixabin di van çend salan de 
diyardeya qaçaxa madeyên 
hişber bi awayekî berfireh di 
Kurdistana îranê de tê encam dan 
ku encama wan qaçaxan jî 
tûşbûna kesên zêdetir bi 
diyardeya îtiyadê ye. 

Salane bi sedan kes bi sedema 
ragirtin û qaçaxa madeyên hişber 
di îran û Kurdistanê de tên îdam 
kirin. Lê pirsa îtiyadê ne tenê 
çareser nebûye belkî bi taybetî li 
Kurdistanê her ku diçe 
berfirehtir dibe. 

Ger rejîm bixwaz e û hez bike 
bêguman dikare heya astek vê 
pirsê çareser bike. Kêmkirina 
asta daxwaza bo bikaranîna 
madeyên hişber ji aliyê xelkê ve, 
girîngtirîn progiram û stiratejiya 
îroyîn a dewletên modern bo vê 
pirsê ye. 

Lê pirsiyara girîng ev e 
rejîmek ku karbidestên wê bixwe 
ji diyardeya îtiyadê, wate hebûna 
bazarek bisûd û qazancên aborî, 
pereyek zaf bidest dixin û bi 
awayekî ektîv di qaçaxa madeyên 
hişber beşdar in, çawa dixwazin 
bi awayek usûlî li hember vê 
diyardeyê de bisekinin? 


Jimara tûşbûyên nexweşiya HIV li 

Rojhilata Navîn de li navbera salên 2001- 
2010-an de %250 jorde çûye 


Li gor serjimêriya Saziya 
Tendurusrtiya Cîhanî, WHO, %90 ji 
tûşbûyên vê nexweşiyê li Rojhilata 



Navîn, Rojhilta Ewrûpa û 
du welatên Rûsiye û 
Ukraynê de ne, 

Gorî rapora saziya 
Tendurustiyê, heta sala 
2011’an 34 milyon kes 
tûşî nexweşiya HIV bûne. 

Her derbarê vê 
nexweşiyê li îranê, Dr. 
Husên Bîglerî berpirsê 
nexweşiyên vegir jimara 
tûşbûyên hatinî naskirin 
di vî welatî de heta sala 
2010-an, 23 hezar û 125 
kes ragihand. 


Li îranê de 30 Hezar Qutabiyên moitad Hene 


Li gor serjimêriyên herî nû, 30 
hezar qutabiyên bengdar bi 
madeyên hişber li îranê de hene 
û Wezareta Perwerde jî pêka 
biryarek nû hemû qutaniyên 
bengdar li qutabxaneyan der 
dixe û piştre radigihîne ku me tu 
qutabiyek bengdar ninin. 

Li gor serjimêriya saziya Xebat Li 
Dijî Madeyên Hişber Li îranê, 30 
hezar qutabiyên bengdar bi vê 
madeyê hene. Herwiha li gor 
gotinên Seidulah Nesîrî, Berdevkê 
Komîsyona Perwerde a Meclîsa 
Îslamî, %30 qutabiyên welat mijûlî 
cixare û qelyankişandinê ne û eva jî 
destpêka tûşbûn bi madeyên hişber 
e. 



Ji aliyek din ve li gor gotinên Ehmedî 
Muqedem, berpirsê berê yê saziya Xebat 
Li Dijî Madeyên Hişber, wezareta 
Perwerde ya îranê qutabiyên bengdar li 
qutabxaneyan de derdixe û hevdem 
radigihîne ku me tu qutabiyên bengdar 
tuninin. 

Navbirî herwiha zêde kir ku piraniya 
kesên ku dev ji xwandinê berdane, ji wan 
bengdaran in. 











Çand U Huner 


Agirî B 


Elî Munezemî: 

Dema ku xweseriya siyasî û biryardanê nemîne, êdî beşên din 

ên hizrên Dr. Qasimlo bê naverok dimînin 


Hevpeyvîn: Rehîm Reşîdî 


Kek Elî di destpêk de bi 
hinceta bidawîkirina 
xwandina xwe û weşandina 
pirtûka "Demokrasî Ji 
Nêrînên Dr. Qasimlo" ve bi 
zimanê Îngilîzî, pîrozbahiyê 
dibêjim te. 

Emê wuha dest pê bikin ku 
ev pirtûke ji çend beşan pêk 
tê? 

Ev pirtûke ji 7 beşah pêk tê 
ku ev in: Pêşgotin, metod yan 
şîweya lêkolînê, kurtiyek li 
dîroka netewa Kurd piştî 
damezrandina dewleta navnedî 
a bihêz li îranê de û dabeşbûna 
Kurdistanê di gerra yekem de, 
sîstema siyasî a îroye îranê, 
Qasimlo rêberek karêzma, bîr û 
bawera Dr. Qasimlo li ser 
demokrasiyê ku girîngtirîn beşa 
vê pirtûkê ye, bi kurtî dikarim 
bêjim bas li perwerdeya 
kesayetiya demokrat, 
demokrasiya navxweyî, 
demokrasî di herêma 
Kurdistana Otonom, yan federal 
ku mebest Kurdistana îranê ye, 
dadperweriya civakî, ger ev 
armancane cî bi cî bin, em 
dikarin bêjin demokrasî di 
bilindtrîn asta xwe de hatiye cî 
bi cî kirin, dawîn beşa pirtûkê 
bo akama van basan e, û di vir 
de nivîskar ev maf heye ku heya 
qasekê bas ji hizr û nêrînên xwe 
jî bike. 

Çawa bû ku ji bo têza xwe 
tuketî bîra weha nivîsekê? 

Dema ku ez hêj xwendekarê 
qonaxa lîsansê bûm, Şîrîn Îbadî 
serdana zanîngeha "Teromso"ê 
kir û dixwast basekê li ser 
astengirên Rojhilata Navîn bike, 
bo guhertina rejîma îranê jî bas 
ji demokratîzekirina îranê dikir. 
Bi raya min xistne rojeva wuha 
piroseyekê pirr dijwar e. 

Navbirî ku xwedî xelata Nobela 
Aşitiyê bû, hizrek weha sade 
dixist ber bas, bo min cihê 
heyrîmanê bû. Piştî salekê bo 
xwendina Mastrê di zanistên 
aştî û çareseriya pirsgirêkan, ez 
li zanîngeha bajarê Terpmso"ê 
hatim wergirtin. 

Di destpêk de min hewl da 
ku perwendeyê Dr. Qasimlo li 
komîteya Aştiya Nobêlê bo 
lêkolînê werbigrin û piştre 
biryarê bistînim ku li ser çi 
taybetmendiyekê Dr. Qasimlo 
dawînameya xwe binivîsim. Lê 
mixabin vê komîteyê yasayek 
heye ku tenê piştî derbasbûna 
50 salan bi ser berendamiya wî 
xelatî, dikarin komek 
belgenameyan li ser 
berendaman bidin lêkolera. 

Lewma piştî dan û 
sitandinek nêrînan tev 


mamostayekê bi navê " Wîdar Lîs 
Wambheym", hatim ser vê 
baweriyê ku di pêwendî li gel 
demokrasiyê ji nêrînên Dr. Qasimlo 
ve lêkolînê bikim. 

Tiştek din jî ku hander bû, eva 
bû ku mixabin hin ji alî û 
kesayetiyên Kurd gişt axaftinên Dr. 
Qasimlo li ser mijarekê, tenê 
risteyekê dupat dikin bêyî ku guh 
bidin vê çendê ku navbirî ji berî 
axaftin yan piştî axaftina xwe çi 
gotinên din kirine. Her lewma ev 
cure kes û aliyane bi vî awayî bi 
mifahsitandina nerewa ji 
xweştevîbûna Dr. Qasimlo hewl 
didin tenê bo bidestxistina 
berjewendiyên xwe wan ristan 
dupat bikin. Ev yeka dikare bibe 
sedema çewaşekirina neslên piştî 
Qasimlo. Lewma min jêve ye ku 
lêkolînên pêtir li ser wan cure 
kesayetiyan bihê kirin. Eva jî di 
berjewendiya gelê Kurd de ye ku bi 
vî awayî pêşî li çewaşekariyên wan 


Pêtir te seredana çi 
kesayetiyan bo bidawîgihandina 
pirojeya xwe kiriye? 

Ji ber tunebûna îmkanat û 
kêmiya dem, min nekarî serfa pirr 
cihan bikim. Li Kurdistana Başûr 
min karî tev du endamên rêberî ên 
PDK îranê, yek ji rêberên 
Kurdistana Bakûr, du mamostayên 
zanîngehê li Kurdistana Başûr ku 
yek ji wan xwedê jêrazî Dr. Marif 
Xeznedar bû ku ew şanazî bû 
nisîbê min ku di dawîn demên 
temenê wî de hevdîtinê pêre bikim, 
“riha wî şad", û rêberek Kurd li 
Kurdistana Başûrî Rojava. 

Lê baştir nebû ku tu ra û 
nêrînên neyarên Dr. Qasimlo jî 
werbigrî? 

Pêtir min hewl daye ku ji 
nivîsên Dr. Qasimlo bo lêkolîna 
xwe mifahê bistînim. Yan nivîsên 
wan kesayetiyên Kurd û biyanî ên 
ku berê tevî Dr. Qasimlo hevdîtin 


kirine. 

Helbet li ser Dr. Qasimlo ji aliyê 
nivîskarên din ve hatiye 
nivîsandin. Di vî warî de min li ser 
Dr. Qasimlo bi tewayî bêalî 
nivîsandiye, tevî hezkirina min bi 
Qasimlo re, min tu car aliyê 
Qasimlo negrtiye. Di vê pirtûkê de 
ji gellek teoriyên teorîsyenên 
biyanî mifah hatiye sitandin ku ji 
bo şiroveya hizr û ramanên Dr. 
Qasimlo hewce bû ji wan teoriyan 
mifahê bistînim. 

Berî nivîsandina vê pirtûkê, 
kesayetiya Dr. Qasimlo di hizra 
te de çawa bû? 

Min her di zarokatiyê de navê 
Dr. Qasimlo guh lê bibû, her wek 
ku pirraniya Kurdan jê hez dikin, 
min jî ew weke rêberek Kurd jê hez 
dikir. Dema ku ez bûm pêşmerge, 
kesayetî û hizr û ramana Dr. 
Qasimlo heya qasekê min di nava 
PDK îranê de nas kir. Dema ez li 


Turkiyê penaber bûm, carekê min 
ji kesek ser bi Komlê pirsî ku ew 
endamê kîjan partiyê ye, wî bersiv 
da ku komonîst e. Vê bersivê ez 
eciz kirim. Ji ber vê ku min jê 
nepirsîbû ka wî çi îdeolojîyek heye. 
Lê wî îdeolojîk kirbû cewhera 
pênaseya xwe. Dema min hizr jê 
dikir, min didît ku tu îdeolojiyek bi 
qasî hizr û ramana Dr. Qasimlo 
mirovî nine. Lewma min gote kak 
Mensûr Ezîzî ku “pêwîste em jî 
Qasimloîzim bin". Niha jî ez her li 
ser wê boçûnê me. Ji ber ku bi 
lêkolîn jî ji min re eyan bûye ku 
mirovîtirîn raman, ramana 
Qasimlo ye. 

Vê pirtûkê heya çi qasekê 
çalakên biyanî bi hizr, raman û 
rêbaza Dr. Qasimlo re nasyar 
kiriye? 

Pirraniya hevpolên min bi min 
re bûn, herweha mamostayên ku 
min di vî warî de tevî wan bas û 
nîqaş kirine, hizr û bawera Dr. 
Qasimlo pirr girîng dinirxandin bo 


Bi raya we weke nivîskarê vê 
pirtûkê, gelo ramanên Dr. 
Qasimlo bi awayek berbiçav di 
kiryarên dirêjederên rêbaza wî 
de dixuye? 

Dema xweseriya siyasî û 
biryardanê nema, beşên din ên 
hizrên Dr. Qasimlo bê naverok 
dimînin. Helbet hin ji rêvîngên riya 
Dr. Qasimlo hertim hewl dane ku 
xweseriya siyasî a Partiya 
Demokrat biparêzin. Hêvîdar im ku 
serkevtî bin. 

Elî Munezemî di çend dêran 
de 

Sala 1978'an li devera Biradost 
a ser bi bajarê Urmiyê hatiye dinê. 
Piştre heya pola sêyemîn a dowa 
navendî xwendiye. Piştre tevlî 
refên PDK îranê dibe û dibe 
pêşmerge û sala 2001'an weke 
penaberê siyasî li welatê Norwêjê 
cihgîr dibe û tevî jiyanê di wî 
welatî de, qonaxên xwendinêli dîv 
hev, bi awayek serkevtî bidawî 
dike. 



derbasbûna îranê ji dest 
dîktatoriyê. Weke kesayetî jî, wan 
Qasimlo seba nêrînên ku wî hebûn 
wek kesayetiyek pirr mezin 
dinirxandin. Dr. Karol Pronhabêrîş 
nivîsa min dîtiye, di warê naveroki 
ve pirr pê baş bû, û xwe di 
nameyekê de bo min nivîsand ku 
pirtûka han sedemek bûye ku ew 
Dr. Qasimlo baştir nas bike. 

Pirtûka han dê bikare çi 
tişteke nû li ser nêrînên 
Dr.Qasimlo derbarê pirsa 
demokrasiyê pêşkêşî 
xwendevanan bike? 

Pirtûka han dibêje me ku bo 
mînak, dema Dr. Qasimlo bas ji 
“Sîmaya Demokrat" dike, dixwaze 
kesayetiyên demokrat perwerde 
bike. Seba nebûn yan kêmiya 
kesayetiyên demokrat e ku 
Rojhilata Navîn di destên 
dîktatoriyê de dinale. Bas ji 
girîngiya demokrasiya nav PDK 
îranê û li Kurdistanê de dike ku 
Kurda mafê xwe bidest xistiye û 
dibêje ku gelo di îranê de çima ew 
yek girîng e. 

Bas ji dadperweriyê dike. 
Boçûnên Dr. Qasimlo tev 
teorîsyenên din dide berhev. Me 
hînî vê yekê dike ku Qasimlo baş 
dizanî ku ji tak heya partî û civaka 
Kurdî û hemû netewên îranê û 
cîhanê ji bo ku bi ser çarenivîsa 
xwe de zal bin û bi aştî bijîn, gerek 
hemû temrîna demokrasiyê bikin û 
herweha bo demokratîzekirina 
civakê, gerek ji takên nav civakê ve 
bihê destpêkirin. 

Demokrasî kilîda nehêlana 
tepeseriya civakî, abûrî, siyasî, 
kultûrî û her cure tund û tûjiyekê 
ye. 



cure kes û aliyan dihê girtin. 







Çand U Huner 


Yekem pêşangeha kelepûra Kurdî li 

Mehabadê birêve çû 

xwarinan, curên kincan, giyayên 
dermanî, giyayên xweriste ên 
xwarinê, alavên mûzîkê, alavên 
çandin û werzêriyê, alav û 
hewcehiyên jiyan û edetên cur 
bi cur ên xelkê Kurdistanê. 

Eva bo cara yekemîn bû ku li 
bajarê Mehabadê viha 
pêşangehek kultûrî a Kurdî 
birêve here ku birêveçûna vê 
pêşangehê bûye sedema 
keyfxweşî û pêşwaziya berbiçav 
a xelkê dever û derdorê. 

Ev pêşangeh, bi armanca 
zindîkirina kelepûra Kurdî û 
nasandina vê kelepûrê bi hemû 
xelkê îranê birêve çûye. 


Yekemîn pêşangeha kelepûra Kurdî bi hevkariya navenda 
xwendekarên zanîngeha Peyam Nûr a Mehabadê hat 
lidarxistin. Di vê pêşangehê de beşa herî zaf a kelepûra Kurdî 
weke, edet û tîtal, rê û resmên Kurdistana îranê bi çendîn 
awayên cur bi cur hatin nîşandan. 



Pêşangeha han li çendîn beşan pêk hatibû weke: Curên 

Heftemîn gerra festîvala fîlmên Kurdî û 

bîranîna Yelmaz Gunay bidawî hat 


Rojên 17’ heya 27' ên 
Çiriya Paşîn a 2011’an, li 
sînemaya "Hiknî Pîkçêr 
Haws” û "Wîstborn Stodyo’’ li 
bajarê Lendenê, heftemîn 
gerra festîvala fîlma Lendenê 
û sêyemîn bîranîna "Yelmaz 
Gûnay’’ birêve çû. 

Bi rê û resmek taybetî 
heftemîn gerra festîvala fîlmên 
Kurdî li Lendenê bi beşdariya 
hejmarek zaf a derhêner, ekter 
û heyeta çavdêrên Kurd û 
biyanî, li hola sînemayê ya 
"Pîkçêr Haws” a bajarê Lendenê 
dawî bi karê xwe anî. 

Hilbijartiyên beşa pêşbirkê a 
sêyemîn bîranîna derhênerê bi 
nav û deng yê Kurd "Yelmaz 
Gûnay" ji aliyê endamên heyeta 
dawerî ve hatin diyarîkrin û 
xelat bi ser wan de hatin 
dabeşkirin. 

Endamên heyeta dawerî a 
gerra heftê a festîvala fîlmên 
Kurdî li Lendenê ev bûn: "Marya 
Olsên” berhemîner, 
dekomentsaz û rojnamevan li 
Birîtanya, "Vîda Salihî” 
senaryonivîsa zincîre 
diramayên televîzyonî û kurte 
filamn û berpirsê kompaniyaya 
sînemaya "Stakfîlm a Sinê” li 
Kurdistana îranê, "Nezîre 
Toran" derhênera kurte fîlman 
û derçûya lêkolînşn sînemy a 
medya li Kurdistana Turkiyê, 
"Azad Salih Elî” derhênerê 
çendîn kurte fîlmên çîrokî, 
dekomentî û zincîre diramayên 
televîzyonî û derçûyê sînemayê 
li zanîngeha fîlma Moskoyê li 
herêma Kurdistanê, û "Şiyar 
Ebdî” derhênerê çendîn kurte 
fîlman li herêma Kurdistanê. 


Heyeta han bi awayê jêr de 
biryara dawî a vê festîvalê dan û 
ragihandin: 

-kurte fîlma "Hinar Mîweyê 
Beheştê Ye" bi derhêneriya 
Têmûr Qadirî li Kurdistana îranê, 
pileya yekem bidest xist û xelata 
zêr wergirt. 

-Kurte fîlma "Pnc Berd" bi 
derhêneriya Kenan Têks û Rîza 
Barût li Kurdistana Turkiyê, 
pileya duyem a beşa kêbirkêya 
bîranîna Yelmaz Gunay bidest 
xist û xelata zêr wergirt. 

-Kurte filma "Nîştimana 
Pehlewanan", bi derhêneriya 
Sehîm Umer Xelîfe, li Herêma 
Kurdistanê, pileya sêyem bidest 
xist û xelata zîv wergirt. 

Xelatên taybet ên endamên 


îran, Turkiyê, Birîtanya, Swêd, 
Alman, Sûriyê, Firansa, Otrîş, 
Hulenda, îtaliya, îmarat, Norwêj, 
Felestîn û... hatin nîşandan. 

Heftemîn gerra festîvala fîlma 
Lendenê û sêyemîn gerra 
pêşbirkêya "Yelmaz Gûnay" bo 
kurte fîlaman, bi nîşandana 104 
fîlmên sînemayî, fîlmên 
dekomentarî, enîmeyşin û kurte 
fîlm bi naverokên çîrokî û 
dekomentarî ji berhemên 
derhênerên Kurd û biyanî di 
rojên 17 - 27’ê Çiriya Paşîn a 
2011’an, li sînemaya "Hiknî 
Pîkçêr Haws" û "Wîstborn 
Stodyo" li bajarê Lendenê 
paytextê Birîtanyayê birêve çû. 


heyeta Daweran bi wan 
fîlman hat dayîn: 


Kurte fîlma "Dengê 
Baranê" bi derhêneriya 
Celal Seîd Pena li 
Kurdistana îranê 

Kurte fîlma "Birîşk 
şewitîn" bi derhêneriya 
Serbest Riza Germiyanî 
li Herêma Kurdistanê, 
seba naveroka fîlmê 
sebaret bi jinan rêz jê 
hate girtin. 

Di vê gerra festîvala 
fîlma Lendenê de, 18 
fîlmên sînemayî, 30 
fîlmên dekomentarî, 20 
kurte fîlm di beşa 
pêşbirkê û herweha 36 
kurte fîlm di beşa 
dervey pêşbirkê ji aliyê 
derhênerên Kurd û 
biyanî li welatên îraq, 

Çûna bêdeng 

Kajîn Urmîye 

Ji bo wê çûnê erd û esman hejiyan 
Kul û xem û nalên nav dilan aliyan 
Topa bê deng ra roj û evir kaliyan 
Dilên evîndar viyanê ra naliya 
Jinavçûna gulê ra bilbil 
qêriyan 


Dengê wan bilbilan deştê da 
geriyan 

Xewa giran ra rondii 
çavan bariyan 


Gola rondikan bingeha tengasiyan 

Qebe qeba kevê ra kanî çiya 
keliyan 

Topa tarîtiyê nav şevê teqiyan 

Ronahiya rojê esmana ra 
jiyan 

Geşatiya stêrkan şevê ra viyan 

Felekê! Ka kevoka evîndariyan? 

Birîn dike dilanteyra bê 
bextiyan 

Dil reşê! Ka roja warê 
şanaziyan? 

Kîn reşê! Ka dayka hawar û 
gaziyan? 




Reşe evînê! bêje bi rûreşiyan 
Te azirde kir dayka silh û 
aştiyan 

Dil kevirê! ka seroka zanayiyan? 
Bêje bêje ka ruha nav 
galaksiyan? 


Ezê bêjim tuyî qefa neyariyan 
Tuyî bê bexta nav keyf û xweşiyan 


Bide nav û nîşan dijî dil 
geşiyan 

Dayîk bûye mêvan nava biheştiyan 

Nîştimanê dilan kana 
kuldariyan 

Nihêlên xwînê ketine 
serkaniyan 


Ez ê rapirsim ji xwedayê 
xweziyan 

Dayka min çawaye nawa cin û 
hûriyan 

Milyaketê min diçin bi 
pêxasiyan 

Sicdê dikin ji bo rêbera 
periyan 

Entîqa minê I dayka dil 
esmaniyan 

Helbesta Entîk zimanê 
gaziniyan 

îraqê ciyê îranê li OPEC'ê de girt 



Hevçax di gel kêmbûna hinardeya nefta îranê li meha borî de, 
bi awayek fermî îraqê cihê îranê girt. 

Li gorî zanyariyan, îraq li gorî pêvajoya niha ya zêdekirina 
berhemanîna neftê li rojê de, renge di warê rêjeya berhemanîna nefta 
rojane, cihê îranê bigre. 

Bi vî awayî rast li dema ku îran serokatiya OPEC’ê bigre dest, wê 
pileya xwe ya duyemîn hem di warê rêjeya hinartina neftê û hem jî di 
warê rêjeya berhemanîna rojane ya neftê wê ji dest bide. 


Keça Kurd ya bi navê Evîn li werzişa 

Santa Clausê de bû sêyemîn^ 

pileya sêyemîn bi dest xist. 

Di vê spora li ser cemedê de ku 
ji gellek welatên Ewropayî 
sportvanên 14 salî beşdar bibûn, 
Evîn wek keçek Kurd karî bi 
bidestxistina pileya sêyemîn dilê 
hezkiriyên xwe şa bike. 



Roja 30’ê Çiriya paşîn keçek Kurd 
bi navê Evîn li Budapeşteyê li ser 
navê welatê Bulxarîstanê beşdarî 
pêşberkêya Santa Clausê ya îsal bû, û 


Li gorî zanyariyan hekî dawerê 
vê pêşbirkê bi tewawî mafê Evîn 
bidabayê, bê guman ew dê bibe 
yekemîn, lê mafê wê hate xwarin. 

♦ 


îdiayek balkêş ji Mihemed Teqî Rehber: 

75 milyon Îranî, xwaziyarê 

hebûna hicabê ne 


Mihemed Teqî Rehber, 
berpirsê firaksyona 
Rohananiyan û endamê 
komîsyona Çandî a meclisa 
rejîmê dibêje: "75 milyon Îranî 
xwaziyarê birêvebirina terhê 
“Hicab û îfaf’ in û tenê hinek ji 
bûkên ser şeqaman ji 
birêvebirina vî terhî hez nakin. 

Eva di halekê de ye ku terhê 
hicab bo dijberî li gel kesên 
bedhicab li îranê de hatiye darêtin 
û ger 75 milyon Îranî xwaziyarê 
hicab bin, tu hewcehiyek bo 
birêvebirina vî terhî tune ye. 

Hevdem li gel nêzîkbûn bi 
hilbijartina nûnerên meclisê li 


îranê, dîsan jî mijara hicabê bûye yek ji 
mijarên eslî di navbera du girûpên 
desthilatdar di wî welatî de. 


A 




* *-JI 

XWÊÊÊÊM 




Bona hatina îmamê Zeman, 100 

milyon besîcî hewce ye 


Elî Seîdî nûnerê 
Xamineyî li Sipaha 
Pasdaran ragehand ku 
gellek ji nîşaneyên hatina 
îmamê zeman hatine dîtin 
û bona vê ku ew bi yekcarî 
bê, me hewcehî bi bi 100 
milyon besîciyan heye. 

Elî Seîdî nûnerê Xamineyî 
li îsfehanê de ragehand ku ji 
1200 nîşanên hatina îmamê 
Zeman gellek ji wan cîbicî 
bûne. 

Li gorî gotina navbirî bona 
hatina îmamê Zeman divêt 
100 milyon Besîcî li Rojhilata 
Navîn de amade bin û 
biryarên wî cîbicî bikin. 

Nûnerê Xamineyî li Sipahê 
de her weha ragehand ku ew 



tevgerên civakî ên Amerîkayê û 
Ewropayê destpêka amadeyiya 
navnetewî bona peydabûna îmamê 
Mehdî ye. 

Roja 16'ê Xezelwerê jî Muhsin 
Hêyderî pêşnimêjê Ehwazê gotibû 
ku tevgera dijî Wall Street pêngavek 
mezin di warê amadekariyên bo 
hatina îmamê Zeman e. 


Rejîma Wilayeta Feqîh, rejîma 

herî gendel li cîhanê de 






WQP 





TRANSPARENCY 

INTERNATIONAL 


Rêxistina zelaliya navnetewî 
li rapora xwe ya dawîn de, rêje 
û asta fesad û bertîlê li nav 183 
welatên cîhanê de weşand ku 
têde Komara Îslamî a îranê li 
nav 10 welatên herî gendel de 
cih girtiye. 

Rejîmek ku ji riya dezgehên 
teblîxatî ên xwe berdewam 


çewaşekariyan dike û xelkê bo riya 
rast rênimayî dike û bêşermane 
îdeaya xebat li dijî fesadê dike, bi 
xwe dest xistiye nav kîskê xelkê û 
wan talan dike. Ew rapor dide 
selimandin ku talançî û çeteyên 
hakim bi ser îranê çi dikin û çawa 
jiyan ji xelkê tal kirine. 

Pîvanên ku li raporê de hatine 
berçav girtin, fesada hikûmetî, dizî, 
bertîl, kirîn û firotina postên 
dewletî, rişwe xwarina dezgehên 
qezayî, fesada karbidestan û 
...hwd in. 

Wilayeta Feqîh ku îdeaya 
nûneratiya xwedê li ser erdî û 
herweha îdeaya rêberiya cîhanê û 
îdare kirina wê dike, kopa 
gendeliyê li nav fasidtirîn 
hikûmetan de wergirt. 






































